Müzakirə:Pep Qvardiola — Vikipediya\nBu, Pep Qvardiola məqaləsinin müzakirə səhifəsidir.\nGuardiola niyə azərbaycan dilində Qvardiola yazılır? Quardiola olmalıykən.HulaguKaan (müzakirə) 15:52, 1 may 2015 (UTC) ., 2 il əvvəl açdığım müraciət - sorğu cavabsız qalıb. Düzəlişləri verdim. Ümid edirəm, filoloq olmayan, ispan, katalon və ya latın dillərini bilməyən şəxslərlər vandallıq etməyəcəklər. Adın doğru tələffüzü üçün forvo-dan, youtube-dan vs qaynaqlardan maraqlana bilərsiniz, 40 manata açılmış saytların, dilbilməz yazarlarını qaynaq gətirməyəcəyiniz ümid edirəm. HulaguKaan (müzakirə) 20:10, 8 iyun 2017 (UTC)\nƏksər etibarlı mənbələrdə məhs Xosep Qvardiola yazılıb. Azertag, 1news, APA, Trend, İdmantv və s.\nKöhnə hamam köhnə tas. bu saytlardakıların hamsı səhvdir. Səhvi düzəltmək lazımdır.\nDüzgün tələffüz və yazılışRedaktə\nHər dəfə bu transliterasiya, adların düzgün yazılışı məsələsi ortaya çıxanda, eyni şey təkrarlanır. Bir səhvin çox yerdə təkrarlanması, o səhvin doğruya çevrilməyinə əsas vermir. Keçmişdə bəlkə bunu önləmək mümkün olmayıb, amma indiki dövrdə mümkündür. Mən təklif edirəm ki, az.vikipedia-nın üzvləri bu məsələyə hay-küyçü yox, elmi əsasla münasibət bildirsin. Təbii elmi əsas olacağına görə, hər az.vikipedia üzvü özünü münsubət bildirməyə məcbur hissetməsin. Qohumbazlıq, forumdaşlıq prinsipiylə hərəkət olmasın.\nDaha əvvəl yaşadığım problemi təkrar yaşayıram. (Mario Barqas Yosa - Mario Vargas Llosa) məqaləsindəki kimi. Keçmişdə bir səhv olub, bu səhv yayılıb. Bu gün bunu səhvi düzəltmək lazımdır. Dünyada təbii heç kəs düşünməyib ki, azərbaycan dilində adlar tələffüzə uyğun, deyildiyi kimi yazılır, deyə bir imla qaydası var. Ona görə zəhmət çəkib bizim dildə ad necə yazılır deyə məlumat vermilər.\nAşağıdakı linklərdən, "Josep Guardiola" necə deyilir, qulaq asa bilərsiniz. Mənim qaynaqlarım budur:\nhttps://forvo.com/search/Josep%20Guardiola/ https://www.pronounceitright.com/pronunciation/josep-guardiola-i-sala-9943 http://www.pronouncekiwi.com/Josep%20Guardiola https://www.youtube.com/watch?v=oGEuhPfoKq0\nHulaguKaan (müzakirə) 20:56, 8 iyun 2017 (UTC)\nHulaguKaan ilk öncə qeyd edim ki, müzakirə bitməmiş, öz fikrinizi sübut etməmiş məqalənin adını dəyişməyin. Yuxarıda sizə etibarlı mənbələr göstərmişəm. Siz dediyiniz kimi, yəni Cuzep Quardiola formasında mən google-da 1 dənə də olsun mənbə tapa bilmədim. Sizin qeyd etdiyiniz qaynaqların heç birində azərbaycanca Cuzep Quardiola yazılmalıdır və s qeyd olunmayıb. Araz Yaquboglu, Babək Akifoğlu, Baskervill, Cekli829, Sortilegus sizlərdəndə fikir bildirməyinizi xahiş edirəm.--Nicat49 ⋠müzakirə⋡ 21:29, 8 iyun 2017 (UTC)\nNicat49, Çünki indiyə qədər bu detala nəzər yetirib, bununla maraqlanan olmayıb. Bu qədər sadə bir məntiq var. O qədər ad var ki, insanlar onu eşitməyib, daha sonra ilk dəfə eşitdiyi-oxuduğu yerdəki kimi davam edib. Cuzep adini qoyaq kənara, onun soyadını belə rusifikasiya edib yazırlar. Heydər Əliyevin adı xarici mətbuatda Geidar Aliyev yazılıb. illərlər Geidar gedə gedə durub rus dilinin ucbatından, daha sonra Haydar ediblər. Bunda da soyadı Qvardiola yazıblar. Bir nəfər mənə izah edə bilərmi bu soyadda V hardan çıxdı? Təbii ki rusifikasiyadan başqa açıqlama yoxdur. Əsas gətirdiyiniz saytların hamsını hansısa Nicat, Əli, Ceyhun yazıb. Allah kəlamı deyil. Onlarla imla səhvi tapmaq mümkündür o saytlarda. Çox sadə açıqlaması budur ki, o xəbərləri yazan şəxslərin bu cür incəlikdən xəbəri yoxdur.\nQaldı ki, məqaləni dəyişməyə. Siz heç məqaləni oxumamısınız. Götürüb geri qaytarırsınız. Diqqətli olsanız, səhifədə ad dəyişməyib. Başqa editləmə də var, yenilənmiş məlumat kimi. 2 il ərzində Muzakirəyə cavab verilməməyi tam ixtiyar verir ki, Məqalənin adını dəyişim. Ayrıca mənim göstərdiyim qaynaqlar, sizin göstərdiyiniz qaynaqlardan geri qalmır, hətta güclüdür. Çünki azərbaycan dilində xarici özəl adlar deyildiyi kimi yazılır, və göstərdiyim linklərdə tam olaraq adın NECƏ DEYİLDİYİ göstərilib dilin daşıyıcıları tərəfindən.HulaguKaan (müzakirə) 22:47, 8 iyun 2017 (UTC)\nVikipediyada məqalə adları heç də həmişə dil normalarına uyğun yox, bəzi hallarda ümumqəbulolunmuş, yazılı mənbələrdə oturuşmuş formaya uyğun yazılır. Odur ki, baxmayaraq HulaguKaanın sözlərinin təsdiqi olaraq ingilisdilli Vikipediyadakı preambula hissəsində şəxsin adının katalan dilində Cuzep şəklində oxunduğu yazılıb, Azərbaycanda heç kim bu şəxsi bu adla tanımır. .az domenində bu ada ümumiyyətlə rast gəlinmir. Odur ki, məqalənin adı ya olduğu kimi saxlanmalı, amma soyaddakı "v"-nin "u" ilə əvəzlənməsi mümkün ola bilər, çünki bu yazılış şəklinə .az domenindəki saytlarda rast gəlinir, ya da bəzi vikilərdə olduğu kimi, şəxsin adı "Pep" şəklində yazıla, məqalənin preambulasında isə həm katalan dilindəki tələffüz şəkli, həm də "Xosep" yazılışını əsaslandırmaq üçün ispan dilindəki tələffüz şəkli qeyd edilə bilər. Başqa bir tərəfdən, şəxsin katalan əsilli olması əsas vermir ki, məqalənin adını katalan dilindəki kimi yazaq, çünki katalan dili İspaniyada rəsmi dövlət dili statusuna malik deyil. Əgər şəxs andorralı olsaydı, onda başqa məsələ, çünki orda katalan dili rəsmi dövlət dilidir. Məsələn, Andorra millisinin qapıçısı Jozep Qomes haqda ru-vikidəki məqaləyə baxmaq olar. Həmçinin, müzakirəni başladan istifadəçinin müzakirədə yol verdiyi bəzi ifadələrə görə Nicat49 tərəfindən bloklanmasını da düzgün hesab edirəm. Müzakirədə təmkinli olmaq lazımdır və qarşınızdakı istifadəçilərlə alçaldıcı tonda danışmaq daim cəzalandırılır.--Wertuose (müzakirə) 06:58, 12 iyun 2017 (UTC)\nWertuose, məncə şəxsin adı Xosep qalmalı, (ümumqəbulolunmuş, yazılı mənbələrdə oturuşmuş formaya uyğun olaraq - President.az, Azertag, 1news, APA, Trend, İdmantv və s.) məqalənin preambulasında isə həm katalan dilindəki tələffüz şəkli, həm də "Xosep" yazılışını əsaslandırmaq üçün ispan dilindəki tələffüz şəkli qeyd edilə bilər. Soyadını Quardiola yazmaq olar mən etiraz etmirəm. Müzakirələrdə öz fikrini bildirməsi üçün HulaguKaanın blokunu açıram və inanıram ki, daha təhqirə yol verməyəcək.--Nicat49 ⋠müzakirə⋡ 14:50, 12 iyun 2017 (UTC)\nÜmid edirəm, digər idarəçilər məsələni izləyilər və Nicat49-la aramızdakı münasibəti tərəfsiz şəkildə dəyərləndirə bilirlər. Çünki 2 istifadəçi arasında baş vermiş məsələdə, tərəflərdən birinin öz lehində qərar alıb, əlindəki imkandan yenə öz leyində istifadə etməyi hüquqsuz davranışdır, ədalətsizdir. Vikipediyada ümid edirəm bunu düzgün təhlil edəcək yetkinlikdə şəxslər var. Ən azından digər idarəçilər qərar verməli idi ki, Nicat49-un idarəçi olaraq verdiyi qərar şübhəli olmaya. Yəqin ki, nə vaxtsa, belə bir topluluq burda da əmələ gələr.\nWertuose bildirir ki, əxsin katalan əsilli olması əsas vermir ki, məqalənin adını katalan dilindəki kimi yazaq, çünki katalan dili İspaniyada rəsmi dövlət dili statusuna malik deyil.\nBu fikir tamamiylə səhvdir. Əvvəla Katalon dili uzun illərdir, ispan dilindən müstəqil bir dildir, İspaniyada Kataloniya yüksək muxtariyyətə sahibdir. Həmçinin İspaniyada kastiliya dilindən (ispan dili) başqa bir çox dilin rəsmi olaraq tanınmışlığı var və katalon dili kastiliya dilindən sonra İspaniyada ən geniş yayılmış dildir. Kataloniya Muxtariyyətində kastiliya dilindən (ispan dili) daha əhəmiyyətlidir və muxtariyyətin rəsmi dilidir. Bu baxımdan şəxsin katalon əsilli olması, şəhərin katalon şəhəri olması böyük əhəmiyyət kəsb edir.\nGoogle.az-da "Xosep Guardiola" şəklində arama verəndə ən köhnə tapıntı 2011-ci ildə lent.az-da çıxır. 2011-2014 arası nəticələr toplansa, 10 "Xosep" nəticəsi çıxmır. Əsasən 2015-2017 arası intensivlik qazanıb. Yəni bu adın azərbaycan dilli internet resurslarına çıxması o qədər də qədim deyil. Yenə Wertuose-un da diqqət etidiy kimi, hələ bu yaxınlara qədər Qvadiola- Quardiola fərqini bilmirdi sizin göstərdiyiniz qaynaqlar, son dövrdə "Quardiola" versiyası ortaya çıxmağa başlamışdır. Bunun səbəbi bəllidir. - Düşün vikipedia istifadəçilərin könüllü olaraq yazdığı bir yerdir, və mən bu düzəlişi verirəm, lakin dogmatik bir şeymiş kimi, bu düşəliş qəbul görmür, və səhvdə israr edilir və əsas da gətirilir ki, ola bilsin düz deyirsiz, biz dili bilmirik, amma və lakin bla bla bla...İndi həmin saytları düşünün. Orda bir redaktor var, deyir ki, belə yazılmalıdır, hətta məqalə müəllifi başqa cür yazsa, redaktor bunu öz bildiyi kimi edir, və o redaksiyada redaktorun korrektə edəcək şəxs yoxdur. Düşünün Pep Quardiola neçə ildir bizim həyatımıza girib və kimin marağındadır əslində katalonlar bu adama nə deyir? Kim araşdıracaq? Neçə ildən sonra "köhnə kəndə təzə adət gətirir"miş kimi biri çıxıb deyir, Xosep yox Cuzep..\nWertuose və Nicat49, siz israrla bu adı ispan dili ilə əlaqəndirməyə çalışırsınız. Mən sizin nəzərinizə çatdıraram, Josep adının ispan dili ilə əlaqəsi yoxdur. Bu ad katalon dilindədir, katalon adıdır. İspaniyada bu ada Xosep deyilmir. Bu ad katalon dilində yazılıb, ispan dilində yox. Yenə təkrar edirəm, katalon dili İspaniyada rəsmi dillərdən biridir.\nBu linkdə aparıcı ispanca danışır, amma Guardiolanı səhnəyə dəvət edərkən Cozep Guardiola deyə müraciət edir. https://www.youtube.com/watch?v=criudQvdSsQ\nSiz bunu dilə hakim olan, güvəndiyiniz şəxslərlə real həyatda danışıb müzakirə edə bilərsiniz. Pep adı Josep adının əzizləmə, qısa formasıdır. Rəsmi ad deyil. İspanlar Jose (Xose) yə Pepe, katalonlar da Pep deyir. Adların, sözlərin necə tələffüz edildiyini göstərən ən böyük saytlardan biri forvo.com-dur. Bir çox online lüğətlər artıq forvo-nu öz yazılımlarına integre etməyə başlayıb. Yəni ciddi bir saytdır.\nMən yuxarıda da izah etmişdim, heç bir ölkədə belə bir qayda yoxdur ki, azərbaycan dili üçün adları necə yazmaq lazımdır deyə açıqlama verilsin. Bir çox dillər, ölkələr pasportlarda özəl adları ingilis dilinə transliterasiya edir amma azərbaycan dili yoxdur məlum səbəblərdən )). Uzan uzadı sizə izah etməyə çalışdım ki, bu qədər saytda Xosep yazılıb deyə, bu düzdür saymaq olmaz. Bu gün burda düzgünü yazılar. Həmin saytların yazarları da bunu görəcək və düzəlişə gedəcək. Səhv olan bir şeyi düzmüş kimi qaynaq olaraq təqdim etmək düzgün deyil. Sizin qaynaq dedikləriniz səhv yazıb.\nHaşiyə: Ermənilər də gedib nəyisə yazır özlərinə sərf edəcək şəkildə, 100 il sonra, başqa erməni bunu qaynaq olaraq göstərir. (erməni söhbətini millətçilik etmək üçün demədim, bununla real olaraq qarşılaşmışam)\nHaşiyə 2: Heç 1 ay olmaz, Uzun Həsən, Ağqoyunlular, Həsən Ağa məqalələrində bir redakte eləmişəm. Uzun Həsən portreti adıyla bir şəkil səhvən yayılıb. Bu səhv o qədər yayılıb ki, dövlət səviyyətsində o portret Uzun Həsənin adına istifadə edilib. İllərlə davam edib. Türkiyədə də kitab çıxıb. Amma portretdəki şəxs Həsən Ağa adlı Ağqoyunlularla əlaqəsi olmayan adamdır. Portreti Uzun Həsən adıyla yayanlar qaynaq göstəriblər, amma elə o qaynaq latınca yazılıb ki, portret Həsən Ağanındır. Amma bilgisizlikdənmi, basməmmədi iş görməkdənmi o səhv yayılıb. Mən bunu burda düzəldəndə, Cekli adlı idarəçi təəccüblənmişdi.\nBəzi səhvlər çöküntü kimi qalır, getmir, dəyişməyə çalışırsan, insanlar dirəşir ki, yox o səhv düzdür. Qəbul etmək istəmir. İndi baxın da, idarəçilik imkanınız var deyə, istifadə edib, öz bildiyiniz kimi etməyin - ki özünüz də deyirsiniz ki, dili bilmirsiniz. Qaynaq göstərdiyiniz saytlara soruşmaq lazımdır ki, onların qaynaqları nədir Xosep yazıblar? 2011-dən bəri yazırlar. Qaynaqları nədir? O saytlar nəticədə elmi məqalə deyil, elmi iş deyil. Onlar səhv yaza bilməzlər?\nMən təklif edirəm ki, məqalənin adı doğru şəkildə - Cuzep Quardiola olaraq dəyişsin, amma qeyd düşülə bilər ki, azərbaycan saytlarında Xosep şəklində də rast gəlinir. HulaguKaan (müzakirə) 08:12, 13 iyun 2017 (UTC)\nHulaguKaan, müzakirəni mövzudan yayınmadan aparmağınızı xahiş edirəm. Yazdıqlarınızın çox hissəsinin konkret bu məqalənin necə adlanmasına heç bir aidiyyatı yoxdur. Məqaləni adlandırarkən sizin və ya hər hansı bir fərdin şəxsi fikri deyil, etibarlı və bitərəf mənbələrdə ümumqəbulolunmuş istifadə formasına üstünlük verilir. Konkret olaraq bu məqaləni adlandırarkən Xosep Qvardiolanın hansı millətə mənsub olduğuna deyil, onun adının Azərbaycan dilindəki mənbələrdə necə yazıldığına baxırıq. Siz həmin mənbələrin səhv olduğunu, özünüzün düz dediyinizi iddia edirsiniz, bağışlayın, amma sizin fikrinizi mənbə kimi məqaləyə əlavə edə bilmirik. Kifayət qədər məşhur olan şəxs haqda Azərbaycan dilindəki mənbələrdə təsdiqini tapmayan fikirlərinizi qəbul etdirməyə çalışmaqdansa, katalan dili məqaləsini zənginləşdirə və ya İspaniya dilləri məqaləsini yarada bilərdiniz. Bir də əlavə edim ki, katalan dili İspaniyada dövlət dili deyil, Kataloniya muxtariyyətinin dilidir.--Wertuose (müzakirə) 14:17, 13 iyun 2017 (UTC)\nMənbə — "https://az.wikipedia.org/w/index.php?title=Müzakirə:Pep_Qvardiola&oldid=5177571"\n"Pep Qvardiola" səhifəsinə qayıt.\nLast edited on 8 iyun 2020, at 11:47\nBu səhifə sonuncu dəfə 8 iyun 2020 tarixində, saat 11:47-də redaktə edilib.


Ailesini gülleleyib Meksikaya qaçan kişi tutuldu - Azadliq Xeber\nAilesini gülleleyib Meksikaya qaçan kişi tutuldu\nAiləsini güllələyib Meksikaya qaçan kişi tutuldu\n22.06.2016 / 02:28 xeber –\nABŞ-da öz ailəsini öldürüb Meksikaya qaçan kişi Sonora ştatında saxlanılıb.\nModern.az xarici mediaya istinadən bildirir ki, onun həbsi İnterpolun sorğusu əsasında aparılıb, indi onun ABŞ-a ekstradisiya təhlükəsi var.\nŞübhəli Xuan Vileqas ehtiyatsızlıqdan özünə xəsarət yetirdikdən sonra yaralı vəziyyətdə sığındığı Ermosilyo şəhərinin hospitalında yaxalanıb.\nO, Nyu-Meksikodakı evində arvadını və 4 qızını güllələdikdən sonra qonşu ölkəyə qaçıb. Polisdən verilən məlumata görə, Xuan ailəsini qətlə yetirdiyini kamera ilə çəkib, sonradan avtomobili ilə naməlum istiqamətə gedib.


Qadınlar haqda kişilərin bilmədikləri » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\n1. Bir qadın üçün gerçək eşq, şərtlər nə olursa olsun, imtina etməməkdir. Ölümünə döyüşmək, sevdiyi adam üçün hər şeyi gözə almaq və gərək digər qadınlarla gərəksə sevdiyi adamın ailəsiylə, yeri gəldiyində baş başa döyüşmək deməkdir. Kişilər bunu bilər ancaq çox vaxt bilməzlikdən gəlir.\n2. Qadınlar, kişilərin köhnə sevgililərindən bəhs etməsindən heç xoşlanmaz. Xüsusilə "köhnə sevgilim" deyərkən, sondakı "m" hərfinə vurğu edilməsinə heç dözümləri yoxdur. Çünki sevimli köhnəlmişsə, "sevgilim" deyə xarakterizə edilməməlidir. Olsa olsa, "köhnə sevgili" ola bilər.\n3. Kişilər, eşqbazlıq edərkən, heç tutulmayacaqlarını zənn edər; ancaq aşiq qadın aldadıldığını hiss edər. Məsələn o qadında, aldadıldığını hiss etdiyi anda ürək sıxışması, mədə və baş ağrısı kimi ifadə edilər görülə bilər. Unutmayın, qadın bilər! Görməsə də, eşitməsə də, ürəyiylə bilər.\n4. Qadınlar, təklikdən heç xoşlanmaz. Əslində bu, paylaşmağı çox sevmələrindən qaynaqlanar. Duyğu, düşüncə, sevgi kimi bir çox şeyi, qarşısındakılarla paylaşarlar. Qısacası, qadınlar üçün həyat, paylaşdıqca məna qazanar. Mövzuya bu baxımdan baxıldığında belə kişilər, qadınların həyatlarındakı əhəmiyyətinin fərqinə çox vaxt çata bilməz.\n5. Qadınların hər vaxt güclü bir kişi axtardığı düşünülər. Halbuki qadın, təbiəti gərəyi kişidən daha güclüdür. Qadin fiziki olaraq daha qüvvətli olmasa da ruhi olaraq zirehlərlə təchiz edilmişdir..Ve kişilərin düşdüyü ən böyük yanılma budur: Qadın, zəif deyil və güclənmək üçün kişiyə ehtiyac duymaz.\n6. Güvən duyğusu, kişilər üçün saf və gücsüz bir duyğudur. Ancaq bu, qadınlar üçün bir xəzinədir. Qadınların həyatları boyunca axtardıqları ən əhəmiyyətli duyğu, güvəndir...\n7. Aldadılan qadın yoxdur, çünki hər qadın aldadıldığını hiss edər və aldadıldığı ortaya çıxmadan əvvəl intiqamını alar! Sevdiyi adamın başqa bir qadınla çox maraqlanması belə bir qadın üçün aldatmaqla ekvivalentdir və qadın özünə edilən bu haqsızlığın altında əsla qalmaz.\n8. Bir qadın üçün həyatdakı ən əhəmiyyətli şey, sevgisini hiss etdirə bilən, "səni sevirəm" sözünü ürəkdən söyləyə bilən bir kişiyə sahib olmaqdır. Qadın üçün belə bir kişinin dəyəri, təxmin edə biləcəyinizdən də çoxdur.\n9. Bir qadın, bir eşqdən digərinə bir neçə saatda gedə bilən, seçici olmayan bir kişidən əsla xoşlanmaz.\n10. Bir kişi, qarşısındakı qadını anladığını zənn edər ancaq illər keçdikcə, yanıldığını, əslində qarşısında dayananın çox daha kompleks bir xarakterə sahib olduğunu anlar. Çünki qadınlar, sürprizlərlə doludur və bir az araşdırmaya başlayınca onlar haqqında 10 şey deyil, 10 minlərlə şey bilmədiyinizi görərsiniz.\nonu biliremki her kes eyni deyil tsk\nSEVGI GUNDE BIRIYLE DANISMAQ DEYIL,YOLUNDA KECILMEZ YOLLARI KECMEKDI\nHamisi duzdu tsk\n3 mart 2012 20:45\ntesekkur duz deyirdiniz\n3 mart 2012 20:28\nEh hami eyni deyil ki....meselen bezi yazilanlar mende yox...\nbilmese ne olar hhhheeeeee aaaaaaaa yox bir bilmeliydi\nBir qadın, bir eşqdən digərinə bir neçə saatda gedə bilən, seçici olmayan bir kişidən əsla xoşlanmaz.bax bunu cooox duz demisen thanks


Qan qrupu haqda maraqlı fərziyyələr\n22 902 Baxış\nQan qruplara və rezus faktorlara bölünür.\nHər bir insan hansı qan qrupuna və rezusa malik olduğunu bilməlidir. Qan qrupu eritrositlərin antiqen xarakteristikasıdır.\nDörd qan qrupu müəyyən edilib: 0 (I) – birinci qan qrupu, A (II) – ikinci qan qrupu, B (III) – üçüncü qan qrupu, AB (IV) – dördüncü qan qrupu. Qan qrupu laboratoriya şəraitində müəyyən edilir və insanın həyatı boyu dəyişməz qalır. Lakin körpələrin bir yaşına kimi qan qrupu dəyişə bilər.\nQanın rezusu başqa sözlə desək, eritrositin səthində olan zülaldır. Rezus faktor müsbət və mənfi ola bilər. Rezus faktor "Rh" hərfləri ilə göstərilib "+" və "-" işarələrlə göstərilir. Qanın rezusu 35 il bundan əvvəl elmə məlum olub. Edilmiş kəşfdən sonra yer üzündə yaşayan insanların 85 faizinin müsbət rezuslu olması məlum olub. İnsanları 15 faizində isə mənfi rezusdur, yəni eritrositin səthində zülal yoxdur. Əslinə qaldıqda, rezusun mənfi olması sahibinə heç bir əks-təsir göstərmir. Lakin söhbət hamiləlikdən getdikdə, o zaman narahat olmağa dəyər. Ona görə də gələcək anaya xüsusi diqqət lazımdır.\nHansı halda təhlükə yarana bilər?\nAna müsbət rezus, ata mənfi rezus olduqda: narahatçılığa əsas yoxdur, bu hal hamiləliyə təsir etmir.\nAna mənfi rezus, ata mənfi rezus: problem yenə də yaranmayacaq, uşaq mənfi rezuslu doğulacaq.\nAna mənfi rezus, ata müsbət rezus: bu situasiyada nəinki həkimlər, hətta qadın da diqqətli olmalıdır. Çünki qadının sağlamlığı öz əlindədir. Bu zaman rezusların konflikti yaranır. Mənfi rezuslu ananın bətninə müsbət rezus düşdükdə aşağıdakı hallar baş verə bilər:\n- hamiləliyin pozulması;\n- hamiləlik vaxtı zədə almaq və sair.\nMənfi rezusa malik olan insanlar haqda mistik əfsanələr hökm sürür. Rezus faktoru bəşər insanlarını iki hissəyə ayırır. Çünki müsbət qan rezusu ilk dəfə olaraq makakalarda aşkar edilib. Makakalar yer kürəsində yaşayan erkən varlıqlardan hesab olunur. Ufoloqlara görə isə mənfi qan qrupunun insanları başqa planetdən gələnlərin nəsli olduğunu ehtimal edir. Bu hipoteza mənfi rezuslu qana malik olan qadının hamiləlik vaxtı müsbət rezuslu uşağı yad bir cisimcik kimi qəbul edib onunla mübarizə aparmasından irəli gəlir. Bir sözlə desək, ana bətni uşağı məhv etməyə çalışır. Bu isə heç bir orqanizm üçün görünməyən haldır.\nƏn çox bask xalqında mənfi rezuslu qana rast gəlmək olar. Maraqlı fakt budur ki, qaradərili insanlarda mənfi rezuslu qana ağdərili insanlarla müqayisədə daha az rast gəlinir. Lakin Efiopiyada yaşayan qaradərili yəhudilərdə mənfi rezus qan qrupu geniş yayılıb.\nBundan əlavə, mənfi rezuslu insanlar arasında öncəgörən, falçı, medium və ekstrasenslər daha çoxdur.\nMəşhur amerikalı paranormal hadisələr üzrə tədqiqatçı Bred Stayqer mənfi rezuslu insanı qeyri-adi adlandırıb...\nƏgər söhbət hər hansı bir mutasiyadan getmirsə, dünyadakı insanların qan qrupu əcdadlarımızdakı kimi olmalıydı. Çünki bütün primatlarda müsbət qan qrupudur. Bəs onda mənfi qan qrupuna malik olan insanlar haradan əmələ gəlib? Bir çoxları hesab edir ki, bu qan qrupunun daşıyıcıları başqa bir planetin nümayəndələridir.\nMənfi rezuslu birinci qan qrupu isə bütün qan qrupları arasında ən təmizi hesab olunur. Bu qan qrupu sahiblərinə öz qan qrupundan savayı qan vermək olmur.


Banklar Kapital Bank, Bakı - Kapital Bank yeni Visa Dual Card məhsulunu təqdim etdi\nKapital Bank və Visa şirkəti MDB və Cənubi Şərqi Avropada ilk dəfə olaraq, debet və kredit kart funksiyalarını özündə birləşdirən Dual Card məhsulunu təqdim edib. Yeni kartın çipində hər iki kartın nömrələri yazılıb ki, bu da kartdan həm kredit, həm də debet kart olaraq istifadə etmək imkanı yaradır. Kartların valyuta hesabları da müxtəlif ola bilər.\n“Azərbaycan regionda bizim bu innovativ məhsulu buraxan ilk ölkədir. Ümid edirəm ki, istehlakçılar yeni məhsulun üstünlüklərini dəyərləndirəcəklər. Azərbaycanda bütün növ elektron ödəmələrin inkişafına müsbət təsir göstərəcək. Biz Azərbaycan iqtisadiyyatında nağdsız ödəniş formasının genişləndirilməsi ilə bağlı müasir ödəmə həllini yaratmaq üçün tərəfdaşlarımızla, dövlət orqanları və icra orqanları ilə bundan sonra da əməkdaşlıq etmək niyyətindəyik”, - deyə, Visa-nın Azərbaycan, Belarus və Moldova üzrə regional meneceri İqor Kovalyov bildirib.


İlham Əliyevin ilk dəfə danışdığı müharibə epizodu – "ShushaNews" Sosial Yönümlü Sayt\nİlham Əliyevin ilk dəfə danışdığı müharibə epizodu\nİlham Əliyev müsahibə zamanı indəyədək heç vaxt danışmadığı müharibə epizoduna toxunaraq, aşağıdakıları qeyd etmişdir:\n“Müharibənin daha bir epizodu barədə hələ danışmamışam. Yəqin ki, bu söhbət ilk dəfə biz Zəngilan istiqamətində Ermənistanla sərhədə doğru irəliləyəndə və Ağbənd qəsəbəsinə bir neçə kilometr qalan vaxt olub. Biz məlumat aldıq ki, erməni tərəfi Rusiya tərəfinə müraciətlə xahiş edib ki, Rusiyanın Gümrüdəki hərbi bazasının kontingentinin bir hissəsi oraya, sərhədə, Zəngilana ezam edilsin. Bunu onunla əsaslandırmaq istəyirdilər ki, guya Azərbaycan Ermənistan ərazisinin Mehri hissəsini ələ keçirmək niyyətindədir. Hərçənd bizim belə niyyətimiz yox idi. Bununla belə Gümrüdəki Rusiya bazasının çox məhdud kontingenti oraya ezam edildi. Bu operativ informasiya bizdə vardı. Bu hadisə baş verəndən dərhal sonra erməni silahlı qüvvələri rusiyalı hərbi qulluqçuların arxasından Azərbaycan qoşunlarını atəşə tutmağa başladılar. Orada məsafə çox kiçik idi, buna görə onlar minomyotlardan da atəş açırdılar. Orada biz tələfat verdik. Lakin təbii ki, biz cavab verdik və dərhal Rusiyaya müraciət etdilər ki, Azərbaycan rusiyalı hərbi qulluqçuları atəşə tutur. Bu dərəcədə alçaqlığı təsəvvür etmək olarmı? Yeri gəlmişkən, Rusiya tərəfi sonralar, artıq bizimlə kontaktlarda bu hadisəni eyni ilə mənim kimi qəbul edirdi: bu, alçaqlıqdan başqa bir şey deyil. Yəni istəyirdilər ki, biz erməni mövqelərinə cavab atəşi açmaqla rusiyalı hərbi qulluqçulara ziyan vuraq, onlar öz məqsədlərinə çatsınlar və Rusiyanı bu müharibəyə cəlb etsinlər.”\nPrevious Şuşada içməli su təchizatının bərpası ilə bağlı görülmüş işlər açıqlanıb\nNext İlham Əliyev Müharibədən sonrakı bərpa-yenidənqurma barədə


İnsan mikrob və bakteriyaların yaşayış məskəni kimi\nİnsan hüceyrələrinin 90 faizinin bizə deyil, bakteriya və viruslara məxsus olduğunu bilirsinizmi? Bununla belə, onlar hər zaman açıq surətdə zərərli bakteriyalar hesab edilsələr də, orqanizmdə heç də "nəqliyyat sərnişinləri" kimi passiv rol oynamır, həm də insanın immun və həzm sisteminə kömək edirlər. Bakteriyalarla birgə yaşayış bizim sağlamlığımıza çox böyük təsir göstərir. Hələ 2007-ci ildə Amerikada başlamış olan "İnsan mikrobiomu" layihəsi ötən ilin ən parlaq kəşflərindən biri olmuşdur və bu proqram gələcəyə hədəflənmişdir. Onlar haqqında bilgi əldə etmək bizim hər birimiz üçün faydalı olardı.\nMikrobiom əvvəllər bağırsaq mikroflorası adlandırılırdı, indi isə bu anlayış altında hətta təkcə mikroorqanizmlər deyil, həm də yaşadıqları mühitə təsir göstərən mikrob genlərinin məcmusu nəzərdə tutulur. Əvvəllər alimlər əsasən xəstəlikləri törədən mikrobları öyrənirdilər. Lakin sağlam insan orqanizmində yaşayan mikrobların bütün tipləri, onların harada yaşaması və nə ilə məşğul olması heç kimə tanış deyildi. Bütün bu məsələlər üzərində 5 il ərzində tam 80-ə yaxın elmi-tədqiqat institutlarında 200 alim çalışmışdır. Onlar insan genetikasında tətbiq olunan metodlardan istifadə etməklə mikrobların DNT şifrəsini oxumuşlar. Amerikada yaşayan 242 nəfər yaşlı kişi və qadın tədqiq olunmuşdur. Onların dəri, burun, boğaz, mədə-həzm traktı və s. nahiyyələrdən nümunələr götürülmüşdür. Sonradan alimlər götürülmüş 5 min RNT molekulunun strukturunu analiz etmişlər ki, bu da orqanizmlər arasında genetik münasibətləri açıb göstərməli idi. Bundan əlavə, onlar mikrobların genomunu oxumuşlar.\nƏldə olunan genetik sıralı genomları məlum olan mikroorqanizmlərlə müqayisə ediblər. Nəticədə, layihə iştirakçılarının dedikləri kimi, onlar hazırda insan orqanizmində yaşayan bütün növ mikroorqanizmlər barədə bütün məlumatları əldə edə bilmişlər.\nMikroblar yaşadıqları orqanizmdə müxtəlif funksiyalar yerinə yetirirlər. Bəzi bakterial genlər müəyyən fayda verən maddələr istehsal edirlər, digərləri isə insan sağlamlığında kritik rol oynayırlar. Qida-həzm traktında olan genlər, məsələn, müəyyən zülalların, yağların, karbohidratların mənimsənilməsində iştirak edirlər. Bundan əlavə, onların iştirakı olmadan biz meyvə və tərəvəzlərdən faydalı olan maddələri mənimsəyə bilmərik. Məsələn, Bacteroides thexaaiotaomicron geni 260-dan çox fermentin genlərini daşıyır ki, bu fermentlər bizim orqanizm üçün çox zəruri olan qlükoza və digər asan mənimsənilə bilən saxarozanın yaranmasında iştirak edir. İnsan genomunda isə əksər genləri kodlaşdıran (yaradan) zəruri fermentlər yoxdur. Hər bir insan fərqli mikrob toplusuna malikdir, onlar isə insanın harada yaşamasından, dietadan və digər faktorlardan asılıdır. "Bizim hamımızda standart bakteriya toplusu yoxdur, baxmayaraq ki, onlar elə təşkil olunmuşdur ki, eyni bir funksiyanı yerinə yetirsinlər. Ola bilər ki, bizim həyat tərzimiz və ətraf mühit bizim hər birimizi elə bir həll tapmağa sövq edir ki, bizim xeyrimizə işləsin", - deyə layihənin iştirakçısı Broad İnstite Massaçusets Texnoloji İnstitutundan doktor Bryüs Birren bildirir.\nMaraqlıdır ki, insan mikroflora ilə həyata göz açdığı ilk günlərdən (bakteriyalar ona ana orqanizmindən keçir) təmin olunur. Sonra mikroblar hava, su, bədən əlaqəsi, ana südü ilə digər qohum bakteriyaları orqanizmə daşıyırlar. Və beləcə, həyatımızın sonuna kimi bütöv mikroorqanizmlər koloniyası bizlə birləşir, sonda onların sayı təxminən yüz trilyonlara çatır. Yalnız mikrobiomların növ tərkibi dəyişir.\nİnfeksiya törədən mikrobları və onlarla birlikdə digər bağırsaq bakteriyalarını öldürən antibiotiklər qəbul olunarsa, mikroblar toplusu da dəyişə bilər.\nYeri gəlmişkən, mikrobiomların rolu müxtəlif faktorlardan asılı olaraq qəddarlıqdan mərhəmətlisinə qədər dəyişə bilər. Belə ki, bəzi insanlarda mədə xorasını yaradan və çox zərərli Helicobacter pylori mikrobu məlum olub ki, çox yeməyi əngəlləyir. Bu bakteriyanın genomu aclıq hissinə cavabdeh olan qrelin hormonunun səviyyəsini nizamlayır. Əgər yarım əsr bundan əvvəl Helicobacter pylori Amerikanın əksər sakininin mədəsində məskunlaşırdısa, indi onlara uşaqların cəmi 6 faizində, antibiotiklərlə intensiv müalicə almış yeni nəsildə müşahidə olunur. Həkimlər bütün sivil dünyanı bürümüş kütləvi piylənmənin mikrofloranın məhv edilməsi ilə bağlı olduğunu istisna etmirlər. Orqanizm üçün daha vacib olan və insanların 70-80 faizinin mədəsində yaşayan Bacteroides fragilis bakteriyası da yox olmaqdadır. Bu bakteriyalar immun sistemində tarazlığı qoruyub saxlamağa kömək edir.\nMikrobiom tarazlığın dağılmasının digər bir səbəbi dünyaya qeysəriyyə əməliyyatları ilə doğulan uşaqların sayının (Çində yeni doğulanların 75 faizi, Amerikada isə körpələrin üçdə biri) artmasıdır. Bu cür uşaqlar ana orqanizmindən həyati əhəmiyyətli bir sıra vacib mikroblar ala bilmirlər. Məlum olub ki, steril olmaq sağlamlıq üçün o qədər də yaxşı deyil. Lakin Stenford Universitetinin professoru Devid Relmanın sözlərinə görə, bu tədqiqatlar hələ işin yarısıdır, bizə mikrobiomların insan hüceyrələri ilə qarşılıqlı təsirinə dair daha çox məlumat öyrənmək lazımdır. Bakteriyalara münasibətdə normanın nə olduğuna dair ilkin təsəvvürlər əldə edildikdən sonra artıq müəyyən xəstəlikləri olan insanların fərqli mikroblarının öyrənilməsi, xəstəliklərin müalicəsi barədə daha çox məlumat əldə etmək və onların qarşısını almaq ümidi ilə tədqiqatlar bütün vüsəti ilə davam edir. Məsələn, heç olmasa, C.difficile adı altında dərmanlara davamlı və diarez yaradan bağırsaq infeksiyasını misal göstərək. Bu mikroba çox vaxt xəstəxanada tutulmaq olar, bəzən o, ölümlə nəticələnir. Alimlər müəyyən etmək istəyirlər ki, qida-həzm sisteminin hansı faydalı bakteriya toplusu bu mikrobun qarşısını ala bilər. Beləliklə də mikrobiom sahəsində kəşflər fərdi tibb əsrini yaxınlaşdırır.


Paşinyan da Qarabağ canisinin azadlığa buraxılmasına qarşı çıxdı - Baş Prokurorluq isə şikayət hazırlayır - Azturk Fm\nPaşinyan da Qarabağ canisinin azadlığa buraxılmasına qarşı çıxdı - Baş Prokurorluq isə şikayət hazırlayır\n“Məhkəmənin qərarı mənimçün gözlənilməz oldu”. Ermənistanın baş nazir səlahiyyətlərini icra edən Nikol Paşinyan bu sözləri general Manvel Qriqoryanla bağlı qərarı şərh edərkən deyib. Musavat.com erm...\n“Məhkəmənin qərarı mənimçün gözlənilməz oldu”.\nErmənistanın baş nazir səlahiyyətlərini icra edən Nikol Paşinyan bu sözləri general Manvel Qriqoryanla bağlı qərarı şərh edərkən deyib. Musavat.com erməni mediasına istinadən xəbər verir ki, Paşinyan Qriqoryanla bağlı həbs-qətimkan tədbirini dəyişdirən məhkəmənin qərarının vətəndaşlar tərəfindən etirazla qaşılanmasını anlaşılan sayıb. “Mən adamların narazılığını başa düşürəm. Düzünü desəm, hətta bilmirəm ki, məhkəmə hansı əsasla belə qərar verib” - Paşinyan əlavə edib. O deyib ki, qərarı alıb tanış olduqdan sonra öz mövqeyini açıqlayacaq. Paşinyan istintaq prosesinin başa çatdırılmasını da zəruri sayıb.\nQeyd edək ki, M.Qriqoryan 21 dekabrda İrəvan məhkəməsinin qərarı ilə 25 milyon dram girovun qarşılığında azadlığa buraxılıb.\nErmənistanın Baş Prokurorluğu da məhkəmənin qərarına qarşı çıxıb. Məlumata görə, prokurorluq apellyasiya şikayəti verməyə hazırlaşır. Bununla bağlı qurumun mətbuat katibi Arevik Xaçatryan açıqlama verib. Onun sözlərinə görə, prokurorluq artıq məhkəmənin qərarını alıb. Qurum hesab edir ki, qərar kifayət qədər əsaslandırılmayıb və ona görə də apelyasiya şikayəti veriləcək.\nEçmiədzin şəhərində isə artıq ikinci gündür M.Qriqoryanın azadlığa buraxılmasına etiraz olaraq aksiyalar keçirilir.\nQarabağ müharibəsində ağır cinayətlər törətmiş general qanunsuz olaraq silah-sursat saxlamaqda ittiham olunur.


Azərbaycanın qazandığı siyasi dividend - Rusiyadakılar imzalanan sənəddən məmnun qalmayacaq » Djb.az\n“Azərbaycan və Türkmənistan müstəqilliklərini qazandıqdan sonra iki ölkə arasında münasibətlər gərgin idi. Azərbaycan neftçiləri 1989-cu ildə Xəzər dənizində neft yatağı aşkar etdilər. Azərbaycan neftçiləri bu yatağın adını “Kəpəz” qoydular. Ancaq SSRİ 1991-ci ildə dağıldıqdan sonra Türkmənistan bu yatağın Xəzərin ona aid olan hissəsində olduğunu bildirdi. Türkmənistan həmin yatağa “Sərdar” adını verdi. Bu iki dövlət arasında mübahisəyə səbəb oldu”.\nKONKRET.az xəbər verir ki, bunu “Atlas” Araşdırmalar Mərkəzinin rəhbəri, politoloq Elxan Şahinoğlu deyib.\n“Azərbaycanla Türkmənistan arasındakı mübahisə həm də Xəzərin statusuyla bağlı idi. Azərbaycan Rusiya və Qazaxıstanla Xəzər dənizində müəyyənləşdirdi və müvafiq sənədlər imzalandı. Ancaq Xəzərin statusu müəyyənləşsə də, Azərbaycan Türkmənistanla sərhəddi müəyyələşdirə bilmədi.\n“Dostluq” yatağı ilə bağlı memorandumun müharibədən sonra imzalanması Azərbaycana əlavə siyasi divident də qazandırdı. Azərbaycan həm müharibədə qələbə qazandı, həm də dostlarının sayını artırdı. Azərbaycan Türkmənistanla ittifaq yaradır. Bu ittifaqda Türkiyə və Əfqanıstan da maraqlıdırlar”, – deyə politoloq şərh edib..yenisabah.az\nXəzər dənizində 3,6 bal gücündə zəlzələ olub


Ağ Evin yeni birinci ledisi kimdir?\nİki gün öncə ABŞ-da yeni president seçkilərinin qalibi olan Donald Trampın xanımının kim olması dünya mətbuatının əsas gündəmində olan mövzularından birinə çevrilib.\nBeləliklə də Donald Trampın ABŞ-ın yeni prezidenti seçilməsi ilə Ağ evdəki birinci ledi də dəyişəcək.\nSeçki kampaniyası zamanı Trampın qadın düşkünü olması ilə bağlı çox səs-küyə səbəb oldu. Qadın mövzularına görə, hətta onu gözdən salmaq üçün geninə-boluna istifadə etdilər. Bu kampaniyada Trampın prezidentliyə iddialı rəqibi də qadın idi. Hillari Klintonun seçkinin qalibi olacağına çoxları şübhə etməsə də, nəticədə Tramp onu üstələdi. Beləliklə, Tramp həyatında daha bir qadına, bəlkə ömrünün ən vacib anında qalib gəldi. Qadın düşkünü demişkən, milyader yeni prezident, belə qənaətə gəlmək olar ki, həyatı boyu qadınlara qalib gəlib. Yəni gözünə xoş gələn istənilən qadına, belə demək mümkünsə, ən azı sığal çəkib. Bundan həzz alıbmı? Görünür, bəzi məqamlarda hanısasa gözələ əllə toxunmaq belə Tramp kişilər üçün yetərli olub.\nMelaniya Tramp milliyyətçə slovandır. 1970-ci il aprelin 26-da Yuqoslaviya Sosialist Federativ Respublikasının, indiki Sloveniyanın Posabye regionunda, Sevnitsa şəhərində doğulub. Fotomodeldir, qol saatlarının və qızıl-zinət əşyalarının dizayneridir. Amerikalı milyarderin və siyasətçi, indisə prezident Donald Trampın arvadıdır. Melaniyanın ailəsi imkanlı olmayıb. Sevnitsa şəhərinin sakinləri Melaniyanı hündürboy, arıq, ədəbli və nəzakətli qız kimi xatırlayırlar. O, heç vaxt tanınmış model olmaq istəyini büruzə verməyib.\nGələcək ulduzun, həm də birinci ledinin təhsil aldığı məktəbin direktoru deyib ki, onu əlaçı şagird, çox təşkilatçı, nümunəvi, eyni zamanda nəzakətli davranışları ilə xatırlayır: “Biz heç vaxt onun kimisə söydüyünü, yaxud pis nəsə danışdığını eşitməmişik”.\nO 16 yaşında Lyublyanaya gedərək memarlıq və dizayn universitetinə qəbul olunub. Oradakı görüşü həyatını büsbütün dəyişib – Sloveniyanın paytaxtında küçədə təsdüfən fotoqraf Stane Erko ilə rastlaşıb. Hündürboy, göygöz qız fotoqrafın diqqətini çəkib.\n“Hələ də xatırlayıram, o necə hündurboy və gözəl idi. Onun necə diqqəti çəkən bədəni və saçları vardı... Onun simasında gülüş vardı, o, çox utancaq idi, amma mən ona studiyaya gəlməyi təklif etdim”, - Erko Melaniyanın ağ-qara fotosunu göstərərək Qərb tabloidlərindən birinə müsahibəsində deyib.\nTezliklə (birinci kursdan sonra) Melaniya universitetdəki təhsilini buraxıb və Milana gələrək özünü tamamilə modellik karyerasına bağlayıb. Sonradan Parisdə işləyib. Melaniya bir neçə plastik əməliyyat etdirməklə sinəsini böyüdüb, dodaqlarını çəkdirib, burnunun formasını korrektə etdirib.\n1996-cı ildə qərbdəkilərin qulağında daha yaxşı səslənsin deyə adını Melaniya Knaus kimi dəyişdirərək Nyu-Yorka köçüb. O, açıq-saçıq fotolar çəkdirməklə məşhurlaşmağa başlayıb. Onun belə fotoları 1996-cı ildə Fransada “Max” kişi jiurnalında yayılıb. Onun fotolarını “Vogue”, “Harper`s Bazaar”, “Ocean Drive”, “In Style”, “New York Magazine”, “Avenue”, “Allure”, “Vanity Fair”, “Self”, “Glamour”, “Elle”, “Sports Illustrated Swimsuit Issue” kimi nəşrlərin üç qabıqlarında çap olunub. O 2001-ci ildə “Nümunəvi erkək” filminə də çəkilib.\nBoyu 178 santimetr olan Melaniya Trampla 1998-ci ildə Manhettendəki gecələrin birində tanış olub. Donald Tramp özündən 24 yaş kiçik olan modeldən telefon nömrəsini istəyib.\nMelaniyanın deməsinə görə, həmin vaxt Tramp o dərəcədə içkili olub ki, nömrəsini verməkdən imtina edib. Buna baxmayaraq, sonradan münasibərləri irəliyə gedib. Onların uğurlu əlaqəsi və biznes sövdələşməsi Trampın “The Apprentice” realiti-şousunun buraxılışından, eləcə də Melaniyanın Trampla “The Howard Stern Show” radio-şousundan sonra alınıb. Tramp burada həyatındakı bütün sevgilərdən danışıb. Trampla qalmaqallı əlaqə Melaniya Knausun daha çox tanınması və populyarlaşması ilə nəticələnib. Onu Britaniyanın GQ jurnalı ilə əməkdaşlığa çağırıblar. Melaniyanın bu jurnalda da açıq-saçıq fotoları yayımlanıb. Beləcə, onu digər kişi jurnalları üçün fotolar çəkdirməyə də dəvət ediblər.\nDonald Tramp və Melaniya Knaus 2004-cü ildə nikahlanıblar, 2005-ci il yanvarın 22-də isə evləniblər. Maraqlısı odur ki, təntənəli toy mərasimində Trampın son seçkilərdəki əsas rəqibi Hillari Klinton da iştirak edib. Melaniya həmin mərasimdə Kristian Dior brendinin 200 min dollarlıq gəlinlik donunu geyinib. 2006-cı ilin mart ayında cütlüyün oğlu doğulub, adını Berron Uilyam-Tramp qoyublar. O, Trampın beşinci övladıdır.


BAKİRƏLIK SİMVOLU haqqında 5 MARAQLI FAKT - Femme.az\nBaş səhifə Qadın dünyası BAKİRƏLIK SİMVOLU haqqında 5 MARAQLI FAKT\nEmbrionun xarici cinsiyyət orqanları dölün 7-12-ci həftə aralığında formalaşmağa başlayır. Oğlan doğulacaq körpələrdə cinsiyyət divarları birləşərək xayaların içində dəri əmələ gətirir. Qız doğulacaq körpələrdə isə cinsiyyət divarları 4 yerə ayrılaraq – xarici və daxili dodaqları formalaşdırır. Nəticədə arada qalan qalıq hissəyə isə Himen (Qızlıq Pərdəsi) deyilir.\n2. Canlılar arasında yalnız insanlarda deyil, bəzi heyvanlarda da qızlıq pərdəsi mövcuddur. Himen (qızlıq pərdəsi) bir çox məməli heyvanlarda – siçan, at, lemur, donuz və s. mövcuddur. Lakin insanlardan fərqli olaraq, heyvanlarda hymen cinsi əlaqə zamanı deyil, müəyyən dövrdə öz-özünə parçalanır.\n5. Hazırda “tibb sahəsində yenilik” adlandırılan himenin cərrahi üsulla bərpası qədim zamanlardan mövcuddur. Qadınlar isti qatran metodu ilə özlərini “müalicə” edə bilirdilər.\nƏvvəlki məqaləQohumla ailə qurmaq düzgündür?\nNövbəti məqaləQucaqlaşmanın faydaları\nBurada bakirə qızlara evlənməyə icazə verilmir – Qəribə toy adətləri\nHər bir ölkənin özünə məxsus adət-ənənəsi var. Evlilik və toyla bağlı adətlər isə xüsusi rəngarənglik təşkil edir. Dünyanın dörd bir tərəfindən maraqlı toy adətlərini təqdim...


Android Wear | üçün ən yaxşı klaviatura ola bilən snapkeys Androidsis\nSnapkeys artıq dairəvi formalı Android Wear smart saatları üçün optimize edilmiş bir klaviaturadır\nManuel Ramirez | | APK, Android tətbiqləri, smartWatch\nBilmək çətindir Ağıllı saat bazarı nə vaxt partlayacaq?. Bazarda Apple tərəfindən hazırlanan ağıllı bir saatımız var, amma yenə də bu növ məhsulların irəliləmədiyini, əksinə durğun göründüyünü hiss edirik. Bunun zaman məsələsi olacağını və ya hər növ multimedia məzmununa, tətbiqlərə və ya sosial şəbəkələrə daxil olmaq üçün ekranların hər dəfə daha böyük olduğu bir ağıllı cihaz üçün uyğun olmayan bir format olduğunu bilmirik.\nHələ gözləyərkən Android Wear ağıllı saatı olan istifadəçilər edə bilməsi üçün yenilənmiş bir tətbiq var kiçik panelə yazın onu daha da böyük ölçülərdə olan bu kitabçalarla müqayisə etsək. Snapkey dairəvi saatların yerləşməsi üçün hazırlanmış yeni bir Android Wear klaviatura təklif edir. Minuum və ya Fleksy kimi daha yaxşı bilinənlərə alternativ olan tətbiq, T-9 mətn proqnozlaşdırma sisteminə əsaslanan aydın və təmiz bir interfeysə əsaslanır\nTətbiqin sınanması üçün istifadəçilərin sözləri bir yerə yığmasına imkan verən 6 düymə var sözləri proqnozlaşdırmaq yazılmışdır. Bu şəkildə ağıllı saatdan böyük problemlər olmadan yaza bilərsiniz, bu da özlüyündə digər klaviaturalara nisbətən böyük üstünlükdür.\nSnapkeys əvvəlcə a daha ənənəvi kvadrat formatı Mart ayında, buna görə bir neçə aydan sonra Android Wear ilə istənilən istifadəçinin söz proqnozlaşdırma sisteminin xüsusiyyətlərindən faydalana bilməsi üçün bu formatı tətbiq etməyə qərar verdilər. Səs əmrlərinin faydasız olduğu və ağıllı saatın kiçik panelindən yazmalı olduğumuz anlar üçün maraqlı bir alternativ; Şübhəsiz ki, ikinci bir seçim etməklə sizi böyük bir bağdan çıxaracaqdır.\nPlay Store-a çıxmasını gözləyirik onun fəzilətlərini yoxlaya bilərsiniz paylaşılan videoda. Tezliklə əldə edəcəyimiz sadə bir səbəbdən istifadəyə verilməsi üçün xüsusi bir an Android 2.0 geyin.\nMəqaləyə tam yol: Androidsis » Android tətbiqləri » Snapkeys artıq dairəvi formalı Android Wear smart saatları üçün optimize edilmiş bir klaviaturadır\nBu Wareable xəbərlərinə çox oxşayır, elə deyilmi? YouTube videosunun ünvanını qoyduqları istisna olmaqla, daha çox reklam XD görməyə məcbur etmirlər\nAndroid 7.0 Nougat, HTC 10, One A9 və One 9 üçün yoldadır\nAndroid cihazınızı qorumaq üçün üç addım


Oxu.az - Aqressiv britaniyalı futbol azarkeşləri Bakıdan niyə qorxur?\nOxu: Deputat Londona cavab verdi - Britaniyada cinayətkarlıq 20 faiz artıb\nAzərbaycanın Turizm Assosiasiyasının rəhbəri (AZTA) Nahid Bağırov Oxu.Az-a verdiyi açıqlamada 2015-ci ildə ölkəyə iki milyona yaxın turistin gəldiyini, 2018-ci ildə isə bu göstəricinin 2 milyon 800 min nəfər (xarici vətəndaş nəzərdə tutulur - red.) yüksəldiyini vurğulayıb. Yəni üç il ərzində turistlərin sayı 30 faiz artıb.\nBu arada, hüquq-mühafizə orqanlarından Oxu.Az-a bildiriblər ki, geridə qoyduğumuz may günlərində Bakıda bir neçə yüz cinayət qeydə alınıb və onlardan yalnız 10-da xarici vətəndaşlar iştirak edib. Üstəlik, onların təxminən yarısında cinayət və ya qanun pozuntusu elə xarici vətəndaşların özləri tərəfindən törədilib.


Qatili azad edən hakimə... - Anar Niftəliyevin yazısı - Azinforum.az İnformasiya Portalı\nAna səhifə / Cəmiyyət / Qatili azad edən hakimə… – Anar Niftəliyevin yazısı\nQatili azad edən hakimə… – Anar Niftəliyevin yazısı\nQatili azad etdiniz, Şəlalə xanım, hökmdə göstərdiyiniz kimi, səhlənkarlıq nəticəsində ana öldürən və sonra da bu ölümü ört-basdır etmək üçün sənəd saxtalaşdıran birisini.\nGözləmirdim və doğrusu, belə hökmdən çıldıracağımı düşünürdüm. Yox, qətiyyən əsəbi deyiləm – sadəcə, sarsılmışam, həddən artıq sarsılmışam. Nəsimi Rayon Prokurorluğunda müstəntiq Ələkbər Rzayevin həkimlərdən pul alıb, bu ölüm işini bağlamaq cəhdindən əsəbiləşmişdim, Ekspertiza Birliyinin rəhbəri Şakir Musayevin də sonradan məhkəmədə ifşa olunacaq “rəy” ilə digər doktorları məsuliyyətdən azad edəcək qədər allahsızlıq etdiyindən dəhşətə gəlmişdim. İndi də onlara əsəbiyəm və mümkün olan bütün vasitələrlə bu ədalətsizliyə qarşı mübarizə aparacağam.\nAmma sizin bu qərarınızdan sarsıldım: çünki səmimiliyinizə inanırdım, adınızın Avropa Şurasının ədalətsiz hakimlər sırasında olmasına rəğmən, sizin çox ideal proses apardığınızı müşahidə edirdim bu 6 aya yaxın müddətdə. Bütün hadisəni təsəvvür etdiyinizə şübhə etmirdim – hakim kimi verdiyiniz şərhlər, müdaxilələrinizlə. Hətta bütün bunlardan sonra da siz belə qərar verdinizsə…\nBax, sizə demişdim: indi, qatili məhkəmə zalından azad etmənizdən sonra – məntəqə tipli cəza azadlıq deməkdir, özünüz yaxşı bilirsiniz – hər gecə gözünü gözümə dikib dəqiqələrlə dayanan və gözündən səs-səmirsiz yaş gilələnən 4 yaşlı qızımın baxışlarına bundan belə necə dözüm? Siz heç bilirsinizmi ki, 2 yaşından, anasını itirəndən beləcədir qızım – düz 2 ilə yaxındır. O yaşda körpənin ana adı çəkmədən hər gecə ana həsrəti ilə gözlərinin dolmasını təsəvvür edirsinizmi? Edirsiniz, demişdiniz və mən də səmimiliyinizə inanmışdım. Çünki siz də bir anasınız və bildiyim qədəri ilə iki övladınız var. Bir anlıq övladlarınızı özünüzsüz təsəvvür edin: onların halı necə olar?\nYox, bu – qanun, hansısa şəbəkə, rüşvət sistemi… məsələsi deyil. Hakimin də, prokurorun da, polisin də haradasa ala biləcəyi yerlər var, çox vaxt bu aldıqlarına halallıq da veririk: Biri əsəbiləşib kiməsə şillə vurursa, sonradan dönə-dönə üzr istəyirsə, onu türməyə göndərməyən və əvəzində pul alan polisə də, hakimə də… təşəkkür edirəm: bir şilləyə görə insan azadlığını əlindən almaq olmaz, bankomatdan 5-10 manat oğurluq edib çörək alan insanı və ya bir çörək oğurlayan bədbəxti həbs etməmək daha yaxşıdır…\nAncaq tamahına görə insanı əməliyyata dartan və “səhlənkarlıqla” onu öldürən, iki azyaşlı qızı anasız qoyanı azadlığa buraxmaq artıq təkcə rüşvətxorluq deyil, həm də vicdan, ləyaqət, namus, qeyrət, insanlıq məsələsidir. Siz bu işi apardığınız müddətdə dəfələrlə həkim səhlənkarlığına görə baş verən ölüm üçün Cinayət Məcəlləsində cəmi 3 il həbs nəzərdə tutulmasından narazılığınızı bildirdiyinizi demişdiniz. Hətta iki dəfə bəyan etdiniz ki, Ali Məhkəməyə müraciət də ünvanlamısınız, bu cəzanın çox yüngül olmasından gileylənmisiniz və təkliflərinizi vermisiniz.\nNəticə nə oldu? Həkim səhlənkarlığına görə nəzərdə tutulan maksimum 3 illik həbsin ən yüngülünü seçdiyinizi bəyan etsəniz, sizi anlayardım. Axı, bu “səhlənkarlıq” baş verəndən sonra müttəhim kimi qarşınızda dayanan adam sənədləri saxtalaşdırıb, mənim şikayətçi olmayacağıma əminliklə məsuliyyətdən yayınmaq istəyib? Bu ki düşünülmüş cinayətdir!\nMüttəhimin son çıxışı yəqin ki, yadınızdan çıxıb – baxmayaraq ki, bu çıxışdan cəmi bircə gün keçib: sizinkimilərin insanı və insanlığı qoruyan yaddaşdan məhrum olduğu və yaxud yaddaşını unutduğu adi haldır – ona görə protokola baxın zəhmət olmasa: “Burda hər şey aydınlaşdı, sizin ədalətinizə inanıram!”\nÖtən gün etdiyi bu bircə cümləlik çıxışdan sonra elə məhkəmə zalındaca heyrətimi bildirdim ki, adam təqsiri sübuta yetirildiyi halda hətta günahını etiraf edib, mənəvi məsuliyyət daşıdığını bildirmirsə, milləti – xəstələri bu cür həkimin gilyotinindən xilas etmək lazımdır. Sizin dəvət etdiyiniz Məhkəmə Tibbi Ekspertiza və Anatomiya Birliyinin eksperti prosesdə şahid kimi ifadə verərkən Firuz İbrahimovun ölümə bais olduğunu sübut etmədimi? Bu adam səhvini başa düşmürsə və mənəvi məsuliyyətini anlamırsa, bunu işini davam etdirməyə – yenə xəstələri öldürməyə necə göndərə bilərsiniz?\nBəli, Şəlalə xanım: son çıxışımda da dedim – Firuz və digər həkimlər 20 il alsa, hətta ölsə belə, Elnarə xanımı qaytarmaq mümkün deyil. Gecə-gündüz əsəb gərginliyi altında apardığım bu davanın başında yalnız bir məqsəd dayanır – İncilərimiz, Xatunlarımız bundan sonra heç olmasa anasız qalmasınlar, həkimlər səhlənkarlığın nəticəsi olaraq onları nə gözlədiyini anlasınlar və mənəvi məsuliyyəti dərk etmirlərsə, heç olmasa, qanunun sərt üzündən qorxub, nəfslərinə görə milləti qırıb tökməsinlər.\nHeç də hər kəs həkim səhlənkarlığından baş verən ölüm faktına görə şikayətçi düşmür; xəstə öldürən həkimlərin 99 faizi məsuliyyətdən yayınır. Çünki ortada islam fundamentalizmi, bir az da ənənəmizə yamaq edilmiş “şəriət” var: meyiti yarmazlar!\nMəhz buna görə bir çox cinayətlər ekspertizadan yan keçirilir, zərərçəkən hətta Ekspertiza Birliyinə pul verib, “meyitin yarılmasına” imkan vermir və cinayətlər beləcə ört-basdır edilir. Sizin apardığınız bu ölüm işi yüzlər, bəlkə də minlərlə bu cür cinayətin məhkəməyə qədər gəlib çıxan nadir faktlarından idi. Siz nə etdiniz?\nƏgər il yarımlıq istintaq əzabından sonra 6 aylıq məhkəmə prosesinin nəticəsində siz təqsiri sübuta yetirildiyini bəyan edə-edə həkimi yenidən xəstələri öldürməyə göndərirsinizsə, daha hansı zərərçəkən şikayət edəcək? Zərərçəkənlər kimə inanacaq? Yarıtmaz həkimlər bu faktdan öz ölüm törənləri üstündə pul qazanmaq sövdalarını daha da inkişaf etdirməyəcəklərmi? Siz hansı qərarla nəyə imza atdığınızı anlayırsınızmı?\nBilirsinizmi, Həzrət Əli deyirdi ki, əxlaqsızlıq sizdən 5 ev o tərəfdə olanda etiraz səsinizi qaldırın, yoxsa 5 gündən sonra o əxlaqsızlıq evinizin içinə girəcək. Firuz İbrahimov və firuzibrahimovların sizin evinizin içinə girib, kimisə qətlə yetirməyinimi gözləyirsiniz? Evinizin içinə girəndən sonra verdiyiniz bugünkü qərar sizin özünüzə presedent olmayacaqmı? Siz bu məhkəmə hökmü ilə səhlənkarlıqla adam öldürülməsinə kimi cəmiyyəti narahat edən bir məsələyə necə nöqtə qoyduğunuzu dərk edirsinizmi?\nƏlbəttə ki, apelyasiya şikayəti də veriləcək, Ali Məhkəməyə qədər gediləcək, ölkə rəhbərlərinə müraciət ediləcək, müxtəlif ictimai aksiyalar keçiriləcək. Mən bunları etməliyəm – çünki Tanrı bu missiyanı mənim iradəmdən asılı olmadan çiyinlərimə qoyub. Ancaq sizin həyat missiyanızı necə xərclədiyinizi anlamağınızı istərdim.\nHə, Şəlalə xanım, bu təkcə qanun işi deyildi, həm də ləyaqət məsələsi idi. Çox arzulayardım ki, 6 aydır təsəvvürümdə yaratdığım Ləyaqətli Ana Hakim obrazı sizin – Şəlalə Həsənovanın simasında yaddaşıma və gücümün yetdiyi yaddaşlara hopaydı.\nTəəssüf edirəm, mənim üçün bir dəyəri də öz simanızda beləcə öldürdünüz.\nAmma inanın, bu cəmiyyət sizinkimilərdən ibarət deyil. Əgər bir müraciətimlə ölkənin baş prokuror müavini Rüstəm Usubov Nəsimi Prokurorluğunun bivec qərarının üstündən xətt çəkib, tam obyektiv araşdırmanı təmin edirsə, daxili işlər naziri Ramil Usubov cinayətkarın cəzalanması məsuliyyətini üzərinə götürürsə, böyük bir Ləyaqət daşıyıcısı olduqlarını bütün cəmiyyətə göstərirlərsə, demək, xırdaların ləyaqət çatışmazlığı səbəbindən törənən ictimai fəsadların qarşısını ala bilərik.\nHökm təbii ki, Allahındır və nəyinsə müqabilində belə ədalətsiz hökmlər verməklə cəmiyyətin dövlətə inamına balta çalanların harada və necə mühakimə olunacağını yəqin etmək üçün Qurandan sitatlara hacət yoxdur. Sadəcə, Şəlalə xanım, bir şeyi heç vaxt unutmayın: ölüm işinə görə rüşvət almaq və yaxud rüşvət alanların sözünü icra etməklə, bu boyda günaha şərik çıxmaq olmaz.\nBunu nə Allah bağışlayır, nə də bəndə…\nÖncəki Hafkanın adı yenidən vergi siyahısında\nNövbəti Ərdoğan türk siyasətinin Tatlısəsidir


Sabiq səfir: Rusiya hər zaman “DQR”da qoşun yerləşdirmək istəyib – MÜSAHİBƏ — Axtarırıq.Biz\nSabiq səfir: Rusiya hər zaman “DQR”da qoşun yerləşdirmək istəyib – MÜSAHİBƏ\nSabiq səfir: Rusiya hər zaman “DQR”da qoşun yerləşdirmək istəyib – MÜSAHİBƏ “Belə fikirlərin reallaşmasından hər vasitə ilə qaçmaq lazımdır”.Oxu.Az Gürcüstanın ABŞ-dakı sabiq səfiri Temuri Yakobaşvili ilə müsahibəni təqdim edir.\n- Hərbi əməliyyatların davam edəcəyi təqdirdə, Rusiya və ABŞ-ın reaksiyaları nədən ibarət ola bilər? - Rusiya və ABŞ tərəfindən mümkün reaksiyalar barədə fikir yürütmək üçün Dağlıq Qarabağda hərbi əməliyyatların bərpa edilməsinin səbəbini anlamaq lazımdır. Rusiyanın Donbas və Suriyadakı hərbi avantürası boşa çıxdıqdan sonra, bir çoxlarını növbəti gərginliyin harada yaratmaq mümkün olması barədə sual düşündürməyə başladı. Prezident İlham Əliyevin ABŞ-a uğurlu səfəri və rus-türk münasibətlərinin kəskinləşməsi fonunda Rusiya tərəfinin seçimi, çox güman ki, Dağlıq Qarabağ oldu. Münaqişənin gərginləşməsi metodologiyası Ukrayna, Gürcüstan və Moldovada olan münaqişələr ilə iki almanın yarısı qədər oxşardır – “separatçıların” yaşayış məntəqələrini və hərbi mövqeləri atəşə tutması, cavab atəşinə səbəb olurlar. Gərginliyin müəyyən mərhələsində Rusiya münaqişəyə tərəf kimi daxil olur. Tammiqyaslı hərbi əməliyyatlar olduğu halda, Cənubi Osetiya, Donbas və Dnestryanı ssenarilərin təkrarlanması ehtimalı böyükdür. Ermənistanın KTMT və Avrasiya İqtisadi İttifaqında üzvlüyü Rusiyanın kimin tərəfini tutacağını müəyyənləşdirəcək. Müvafiq olaraq ABŞ münaqişənin geniş vüsət almasının qarşısını almağa çalışacaq və Azərbaycan ilə birbaşa və Minsk Qrupunun vasitəçiliyi ilə status-kvonu geri qaytarmağa çalışacaq. - ATƏT-in Minsk Qrupunun həmsədr ölkələri kimi Rusiya və ABŞ hansı məsuliyyəti daşıyır?\n- Minsk Qrupu münaqişənin dondurulması və sonradan həll edilməsi ümidi ilə yardılmışdı. ABŞ-Administrasiyasının rəhbərlik müddətinin son mərhələsində olduğunu, Avropa liderlərinin miqrasiya və terrorizm problemləri ilə məşğul olduqlarını nəzərə alsaq, Minsk Qrupunun həmsədrlərindən maksimum gözlənilən addım – münaqişənin dondurulması üzrə səy göstərmələridir. - Rusiya Qarabağa sülhməramlılarının göndərilməsi təşəbbüsü ilə çıxış edə bilərmi?\n- Rusiya hər zaman qondarma “DQR”da sülhməramlılar adı altında qoşunlarının yerləşdirməsini istəyib. Düşünmürəm ki, onların planları dəyişib, amma “sülhməramlılığın” əvvəlki təcrübəsini nəzərə alaraq, belə fikirlərin reallaşmasından hər vasitə ilə qaçınmaq lazımdır.\n- Münaqişənin hazırkı mərhələsi məsələnin sülh yolu ilə həll edilməsi üçün dönüş nöqtəsi ola bilərmi? - Münaqişənin hazırda gərginləşməsi bir daha sübut edir ki, bütün dondurulmuş münaqişələr, “saatlı bomba”dırlar. Təbiət qanunlarına görə, dəfələrlə dondurulmaya məruz qalan istənilən ərzaq istifadəyə yarasız hala düşür. Bunu Qarabağ münaqişəsinə də şamil etmək olar, müəyyən anda o, “istifadəsi mümkün olmayacaq” və onun sülh yolu ilə həll edilməsi qaçınılmaz olacaq. Amma təəssüf ki, dünya arenasında başqa prioritetlərə görə bunun üçün müqəddimə yoxdur. - ABŞ-da erməni diasporunun nüfuzunu nəzərə alsaq, bu ölkənin siyasi hakimiyyəti Rusiyanın müttəfiqi - Ermənistanın tərəfini tuta bilərmi, yoxsa bitərəf qalmağa üstünlük verəcək?\n- ABŞ-da erməni diasporu yalnız amerikan estabilişmentinin bir hissəsinə təsir edir və tərəflərdən birinin dəstəyini təmin edə bilmir. Ona görə də Amerika Administrasiyasının bu və ya digər tərəfin dəqiq ifadə edilmiş dəstəyi ilə çıxış etməsi ehtimalı çox azdır. ABŞ-da çətin şəraitdə Azərbaycan diplomatiyasının çox səmərəli işini, eləcə də türk diasporu tərəfindən Azərbaycanın dəstəklənməsini də unutmaq olmaz. Çox güman ki, ABŞ silahlı qarşıdurmanı siyasi üsulla dayandırmağa çalışacaq. - Böyük erməni diasporunu nəzərə alsaq, gürcü cəmiyyətində əhval-ruhiyyə necədir? Gürcüstan Gümrüdəki hərbi bazaya əlavə qüvvələrin transferi üçün Rusiyanın mümkün sorğusuna nə reaksiya verəcək?\n- Mən indi ABŞ-da yaşayıram və gürcülərin nə düşündükləri və nə edəcəklərini dəqiq deyə bilmərəm. Ehtimal edirəm ki, orada Rusiya ilə müharibənin yenidən başlanması riskini yaxşı dərk edirlər və gərginliyin tezliklə aradan qaldırılmasına ümid edirlər. Elvin Şirinli


23 Oktyabr 2019 23:34\n0 Şərh Baxış: 3 556\nHemorroy, anal çat kimi problemlər hazırda uşaqdan yaşlıya kimi çox insanı narahat edir.\nMilli.Az medicina.az-a istinadən babasil düyünləri, anusda çat zamanı köməyinizə yetəcək 5 sadə, əlçatan üsulu sınamağınızı təklif edir. Bu reseptlər iltihabı azaldacaq, düyünləri kiçildəcək, çatı sağaldacaq, qanaxmanı dayandıracaq.\n1.Adi kartofu soyub, ortasından şam formasında uzununa bir hissə kəsib çıxarırsız. Onu anus dəliyinə qoyub, yatırsız. Eləcə də çiy kartofun suyunu səhərlər sıxıb içmək, kartof suyundan babasilə kompress etmək olar.\n2.Çobanyastığı - dəmləyib vanna etmək, kompress və imalə etmək lazımdır.\n3.Sarımsaq - ağrıkəsici, antibacterial təsir edir. Babasili olanlar sarımsağı soyub anal dəliyə qoyub yatırlar. Eləcə də 2 litr südü isidib bura 200 qr narın sarımsaq töküb qarışdırır, bunda vanna edirlər.\n4. Bal şamı və propolis - Çiy kartofdan stolbik kimi uzunsov şamabənzər hissə kəsib, ona təmiz bal çəkib, anal dəliyə qoyulur.\n80 qr vazelini 7 qr propolislə qatıb əridir, tənzifdən keçirirsiz. Bu mazı pambığa çəkib, tampon kimi hemorroya qoyursuz.\n5.Soyuq su və buz\nQaynanmış suyu buz üçün formalara (hazır satılır, soyuducu üçün) töküb buzxanada dondurursuz. Güclü ağrı və qanayan düyünlərdə bu buzlardan birini götürüb həmin nahiyəyə qoyursuz.\nEləcə də marqanslı suyu (0,1 %) beləcə dondurub istifadə edə bilər, marqansın çox zəif məhlulundan kompress edə bilərsiz.\n24 Sentyabr 17:25 6 157 Başı onlayn dərsə qarışan müəllimin uşağı 7-ci mərtəbədən yıxılıb öldü - FOTO\n24 Sentyabr 10:42 4 942 Məktəblərlə bağlı önəmli AÇIQLAMA\n24 Sentyabr 15:36 4 110 Azərbaycanda son sutkada COVID-19-a yoluxanların sayı artdı - CƏDVƏL\n24 Sentyabr 10:26 3 944 Anar bu dəfə Bülənt Ərsoyu dəyişdi - FOTO\n22 Sentyabr 19:09 31 749 Bakıda ərini xüsusi amansızlıqla qətlə yetirən qadınla bağlı YENİ XƏBƏR - FOTO


Amazondakı yanğın siyasi gərginlik yaratdı – aenpress.info\n2020-01-22 / 13:03\nAmazondakı meşə yanğınları Fransa ilə Braziliya arasında böhrana səbəb olub. Fransa prezidenti Makron tvitter hesabında yanğınlarla bağlı narahatlığını dilə gətirib.\n“Sözün əsl mənasında evimiz yanır. Dünya oksigen tələbatının 20 faizini təmin edən bu meşələr bəşəriyyətin ağciyərləridir. Bu, beynəlxalq böhrandır. İki gün sonra baş tutacaq G7 sammitində bu məsələdən bəhs edəcəyəm”- deyə bildirib.\n“Üstəgəl, verdiyi mesajda saxta fotodan istifadə edib. Braziliya hökuməti dialoqa açıqdır. Ancaq bunun üçün qarşılıqlı hörmətə saxta olmayan məlumatlara ehtiyac var. Amazona bağlı ölkələrin G7-də iştirakı olmadan məsələnin orada müzakirəyə çıxarılması müstəmləkəçilik zehniyyətindən irəli gəlir”.\nQeyd edək ki, Bolsonarının saxta adlandırdığı şəkil 2003- cü ildə dünyasını dəyişən bir fotoqraf tərəfindən çəkilib. (Qafqazinfo)\n27-ci komissar necə sağ qaldı? – “Anastas, bizi bu sirri açmağa məcbur etmə…”


Cəbrayıl rayonu - Azərbaycan Respublikasında inzibati rayon. Cənub və cənub-şərqdə İran İslam Respublikası ilə həmsərhəddir. Sahəsi 1050 km2, əhalisi 81,7 min nəfərdir (1 yanvar, 2020-cı il). Mərkəzi Cəbrayıl şəhəridir. Rayon 23 avqust 1993-cü il tarixində erməni silahlı qüvvələri tərəfindən işğal edilmişdi. 2020-ci il sentyabrın 27-si-noyabrın 9-u tarixlərində Cəbrayıl şəhəri və rayonun 90 kəndi işğaldan azad edilmişdir.\nSəthi, əsasən, maili düzənlik (İncəçöl, Gəyan cölü), şimalda alçaq dağlıqdır (Qarabağ silsiləsinin cənub-şərq ətəkləri).\n«Başıkəsik gümbəz» (Sərdabə)\nCəbrayıl rayonunun Dağtumas kəndində yerləşən XIII-XIV əsrlərə aid edilən gümbəzin üstü açıq olduğuna görə «Başıkəsik gümbəz» adlanırdı. Abidənin hündürlüyü 12 metrə, diametri 5 metrə çatır. İşğaldan qabaq gümbəz bərpa edilmişdi. Erməni silahlı qüvvələri tərəfindən gümbəzin divarları bir neçə yerdən dağıdılmışdır. 23 oktyabr 2020-ci ildə kənd işğaldan azad edilmişdir.\nCəbrayıl rayon tarix-diyarşünaslıq muzeyi 1980-ci il dekabrın 8-də yaradılmışdı. Bu müddət ərzində muzeydə Cəbrayıl rayonu ilə bağlı 19 minə yaxın eksponat toplanmışdı.\n1993-cü ildə Ermənistan Silahlı Qüvvələrinin hücumları zamanı muzeyin təxminən 16 minə yaxın eksponatını xilas etmək mümkün olmuşdur.\nMuzeydə daşınması çətin olan bir sıra əşyalar, ümumilikdə 2 mindən artıq eksponat hazırda erməni işğalçıları tərəfindən məhv edilmişdi. 4 oktyabr 2020-ci ildə Cəbrayıl şəhəri işğaldan azad edilmişdir.\nCəbrayıl şəhərində anadan olan Sovet İttifaqı Qəhrəmanı Cəmil Əhmədovun xatirə muzeyi Cəbrayıl rayon Tarix-Diyarşünaslıq Muzeyinin filialı kimi 1985-ci ildə yaradılmışdır.\nCəmil Əhmədovun xatirə kompleksindəki büstü tanınmış heykəltaraş Ömər Eldarov tərəfindən hazırlanmışdır.\n1993-cü ildə Cəbrayıl rayonunun Ermənistan silahlı qüvvələri tərəfindən işğal edilməsindən bir qədər əvvəl Cəmil Əhmədovun xatirə muzeyindən çox az sayda eksponat Bakıya gətirilərək Muzey mərkəzinə təhvil verilmişdir. Həmin eksponatlar hazırda İstiqlal muzeyində qapalı şəraitdə saxlanılır. 4 oktyabr 2020-ci ildə Cəbrayıl şəhəri işğaldan azad edilmişdir.\n1993-cü ildə Ermənistan Silahlı Qüvvələri tərəfindən Cəbrayıl rayonunun işğalına qədər bu məscid-mədrəsə kompleksi yüksək səviyyədə bərpa olunmuş, ilkin formasına gətirilmişdi.\n26 oktyabr 2020-ci ildə kənd işğaldan azad edilmişdir.\nCəbrayıl şəhərinin şimalında Xubyarlı kəndində memarlıq üslubuna görə orta əsr tarixində özünəməxsus yer tutan XV əsrə aid «Dairəvi » türbə, XVI əsrə aid 8 guşəli türbə xüsusi təmir-bərpa briqadası tərəfindən Cəbrayıl rayonunun işğalından əvvəl tam bərpa olunmuşdu. Əldə olunan məlumatlara görə, bu abidələr də işğalçılar tərəfindən yerlə - yeksan edilmişdi. 30 oktyabr 2020-ci ildə kənd işğaldan azad edilmişdir.\n1993-cü ildə Cəbrayıl rayonunun Ermənistan Silahlı Qüvvələri tərəfindən işğalından sonra Xudafərin körpüləri də əsirlikdə qalmışdı. 18-19 oktyabr 2020-ci ildə işğaldan azad edilmişdir.\nCəbrayıl rayonunun Şıxlar kəndi yaxınlığında XIV əsrdə tikilmiş Şıxlar türbəsinin hündürlüyü 8 metrə, diametri 6 metrə yaxındır. Şıxlar türbəsinin günbəzinin yuxarı hissəsi erməni silahlı qüvvələrinin işğalı zamanı dağıdılmışdı. 22 oktyabr 2020-ci ildə kənd işğaldan azad edilmişdir.\nKarxulu kurqanları və yaşayış yeri\nMahmudlu kəndinin şimal-qərb tərəfində\nQaladağ qalaçası və yaşayış yeri\nQışlaq kurqanları və yaşayış yeri\nÇinlitəpə yaşayış yeri\nilk dəmir dövrü\nTorağaytəpə yaşayış yeri\nSultan Allahverdi hamamı\nCəbrayıl şəhərinin şimal-qərbində\nDağ Tumas kəndi\nŞəhərcik kəndinin xarabalıqları\nDuluzxana yaşayış yeri\nHasanlı yaşayış yeri\nQala yaşayış yeri\nC. Əhmədovun ev muzeyi və heykəli\nCəbrayıl şəhəri, İstiqlaliyyət küçəsi\nCəbrayıl şəhəri, «Qartal» pavilyonunun yanı\nDaş qoç fiqurları və süjetləri\nTarix-diyarşünaslıq muzeyinin qarşısında


DİM buraxılış imtahanlarında iştirak edən şagirdlərə müraciət etdi\n"Heç kəsə tövsiyə etmirəm" - Qohumunun əl-qolunu bağlayıb evini soyan ŞƏXSİN MƏSLƏHƏTLƏRİ - VİDEO - FOTO\nGömrükdə ƏMƏLİYYAT: Rusiyadan gələn maşında... - FOTO\n19 Aprel 2019 16:39\n0 Şərh Baxış: 1 066\nMəlum olduğu kimi, IX sinifdə təhsil alan şagirdlər üçün buraxılış imtahanı "Tədris dili", "Riyaziyyat" və "Xarici dil" fənlərindən olmaqla iki mərhələdə keçirilir. Birinci mərhələdə şagirdlərə 45 , ikinci mərhələdə isə 90 test tapşırığı təqdim edilir.\nDövlət İmtahan Mərkəzindən Milli.Az-a verilən məlumata görə, buraxılış imtahanının nəticələri hər fənn üzrə 100 ballıq qiymət şkalası ilə qiymətləndirilir. İmtahanın birinci mərhələsində şagirdlər hər fənn üzrə maksimal olaraq 30, ikinci mərhələdə isə 70 bal toplaya bilərlər. Yəni şagirdlər attestatına 100 ballıq qiymət şkalası ilə yazılacaq balın 30 faizini imtahanın birinci mərhələsindən, 70 faizini isə imtahanın ikinci mərhələsindən toplaya bilərlər. Əgər şagird hər hansı buraxılış imtahanı fənni üzrə imtahanın birinci mərhələsindən 20, ikinci mərhələsindən isə 60 bal toplayıbsa, deməli, onun attestatına həmin fənn üzrə 80 bal yazılacaq.\nQaydalara əsasən, IX sinfi cari ildə bitirənlər üçün kolleclərə qəbul da buraxılış imtahanlarının nəticələrinə əsasən aparılır. Qeyd elədik ki, birinci mərhələdə şagirdlərin toplaya biləcəyi maksimal bal hər fənn üzrə 30 baldır. Deməli, şagirdlər 3 fənn üzrə cəmi 90 bal toplaya bilərlər. İkinci mərhələdə isə şagirdlərin toplaya biləcəyi maksimal bal hər fənn üzrə 70 bal olmaqla cəmi 210 baldır. Beləliklə, hər iki mərhələnin nəticəsinə görə şagirdlər maksimal olaraq 300 bal toplaya bilərlər. Misal üçün hər hansı bir abituriyent imtahanın birinci mərhələsindən 60, ikinci mərhələsindən isə 140 bal toplayıbsa, ümumi balı 200 olacaq və bu balın əsasında kollecə qəbul olmaq üçün musabiqədə iştirak edəcək.\nXatırladaq ki, kolleclərin müsabiqəsində ümumi balı 50-dən, Azərbaycan dili və ya rus dili fənni üzrə balı 20-dən və riyaziyyat fənni üzrə balı 10-dan az olmayan abituriyentlər iştirak edə bilərlər. Xüsusi qabiliyyət tələb edən ixtisasların müsabiqəsinə isə ümumi balı 50-dən az olmayan (fənlər üzrə bal məhdudiyyəti qoyulmur) və müvafiq komissiya tərəfindən keçirilən qabiliyyət imtahanlarından "məqbul" alan abituriyentlər buraxılırlar.\nHirkan Milli Parkında yanğın tam söndürülüb\nBakının yeni "Xanlar Parkı" - Yaradılacaq şərait və YENİLİKLƏR - FOTO\nŞəkidə 200 hektar sahədə yanğın\nVoleybol millimiz Avropa çempionatına qələbə ilə başladı\nGonca mediadan gizlətdiyi sevgilisi ilə görüntüləndi - FOTO\nUnpack 2019 tədbiri çərçivəsində Samsung bir neçə yeni məhsul təqdim edib\nHəkim "dünyanın ən gözəl ombası" müsabiqəsinə qatılıb - FOTO\nQualcomm və Tech Mahindra "ağıllı" şəhərlər üçün həllər hazırlayacaqlar\nTunisdə prezidentliyə namizəd olan şəxs korrupsiyaya görə saxlanılıb\nGünəş paneli ilə işləyən yol ürəkaçan olmadı\n23 Avqust 10:52 12 539 Azərbaycanlı məşhurun qızı dəniz kənarında ƏRİ İLƏ ÖPÜŞDÜ - VİDEO\n23 Avqust 12:59 10 889 İTV-nin 25 yaşlı gözəli intim əlaqə videosunu paylaşdı - FOTO\n23 Avqust 12:44 9 127 40 dərəcə isti olacaq - HAVA PROQNOZU\n23 Avqust 20:19 8 424 "Qadın salonlarında işləyənlərin 90%-i məlum məsələdir" - Gülay Zeynallının həyat yoldaşından təhqir\n23 Avqust 12:24 7 079 Metroda qadınların cinsiyyət orqanını çəkən MANYAK iş başında TUTULDU - FOTO\n23 Avqust 10:49 5 500 "Ölmək istəmirəm..." - Kafedə boğazından bıçaqlanan qadının son anları - VİDEO - FOTO\n23 Avqust 11:44 5 467 Azərbaycanda BELƏ TOY OLMAMIŞDI - Bəy-gəlinin qarşısında çimdilər - VİDEO\n21 Avqust 17:04 50 428 Manafın qızı ikinci həyat yoldaşından da AYRILDI - Səbəbi ŞOKA SALACAQ - VİDEO - FOTO\n21 Avqust 15:21 48 377 Bakıda 15 yaşlı qızdan inanılmaz hərəkət - AİLƏSİ ŞOKDA - FOTO\n21 Avqust 13:29 30 863 Vicdan əzabı çəkən Nigar Camal: "15 il əvvəl qarınlı kişilər..."\n21 Avqust 18:09 26 056 Çimnaz alt paltarı geyinmədi: HƏR YERİ GÖRÜNDÜ - VİDEO\n19 Avqust 12:14 25 921 16 yaşlı oğlan anasını, bacısını və nənələrini baltaladı - Səbəbi dəhşətə gətirir - VİDEO - FOTO\n22 Avqust 12:19 23 577 İki əmioğlu 24 yaşlı qızı bağ evinə apardılar - Soyundurub 4 saat... - ŞOK İDDİA\n22 Avqust 15:24 22 088 57 yaşlı qadın tanış olduğu gənc oğlanı bir gecəlik evinə çağırdı... - Sonrası HAMINI ŞOK EDƏCƏK\n10:34 Ulduz futbolçunun arvadı maşını belə idarə etdi - VİDEO\n08:35 Youtube, dostuna Lamborghini hədiyyə etdi - VİDEO


“Şuşa qurultayı diaspor fəaliyyətimizin xəritəsini dəyişdi” – MediaZona.Az\n“Şuşa qurultayı diaspor fəaliyyətimizin xəritəsini dəyişdi”\n24 May 2022 yazar\t0 Comments\nƏbu-Dabidə yaşayan soydaşımız, Birləşmiş Ərəb Əmirlikləri üzrə Azərbaycanlıların Koordinasiya Şurasının əlaqələndiricisi Nuranə Hüseynova xaricdəki fəal azərbaycanlılardandır. O, həm də vaxtaşırı vətənə gəlib şəhid və qazi ailələrinə yardımlar edir.\nDiasporla İş üzrə Dövlət Komitəsinə istinadən N.Hüseynovanın müsahibəsini təqdim edirik:\n– Necə ildir Birləşmiş Ərəb Əmirliklərində yaşayırsınız və nə işlə məşğulsunuz?\n– Artıq dörd ildir ki, Birləşmiş Ərəb Əmirliklərində yaşayıram. ABŞ-a məxsus neft şirkətlərinin birində baş layihə mühəndisi kimi fəaliyyət göstərirəm.\n– Bildiyimizə görə, həyat yoldaşınız xarici ölkə vətəndaşıdır. Ailəniz haqqında nə deyə bilərsiniz?\n– Bəli, həyat yoldaşım Böyük Britaniya və Şimali İrlandiya vətəndaşı olan əcnəbidir. Bir qız övladım var, Azərbaycan dilində tər-təmiz danışır və Azərbaycanla bağlı bütün tədbirlərdə mənimlə bərabər iştirak edir. Bayram günlərində sevə-sevə Azərbaycanın milli geyimini öz üzərində daşıyır. Ürəyindən, könlündən gələn hissdir. Onun ana vətəninə bağlı yaşaması üçün əlimdən gələni edirəm. Həyat yoldaşım da Azərbaycana sevgisi olan xaricilərdəndir.\n– Diaspor fəaliyyətiniz necə başladı?\n– Mən hələ tələbəlik illərində qaçqın düşərgələrində könüllü kimi fəaliyyət göstərmişəm. Əsasən də xaricilərin məcburi köçkün uşaqları üçün həyata keçirdiyi layihələrdə könüllü kimi iştirak etmişəm. Bu gün gördüyüm işi məhz o işin, könüllülük işinin davamı hesab edirəm.\nİkinci Qarabağ müharibəsi başlayanda BƏƏ-də yaşayan soydaşlarımızla əl-ələ verib daha çox iş görməyə qərar verdik. Burada yaşayan azərbaycanlıların sosial media üzərindən yaratdıqları “Şəhidlər ölməz” qrupuna üzv olub geniş fəaliyyətə başladıq. Biz xaricilər arasında Azərbaycanla bağlı məlumat yayır, həqiqətləri çatdırır, beynəlxalq təşkilatlara informasiyalar göndərirdik. Bu mənim və dostlarımın diaspor fəaliyyətinin daha da genişlənməsinə təkan verdi.\n– Siz həm də xeyriyyəçiliklə məşğulsunuz, vaxtaşırı Azərbaycana gəlib şəhid və qazi ailələrinə baş çəkirsiniz…\n– Bunu özümə borc bilirəm və bu işi sistemli şəkildə davam etdirirəm. Qazilərin və şəhid ailələlərinin yanında olmaq borcumuzdur. Ötən ilin dekabrında Bakıda “Şəhidlərimizin əmanətinə sevinc bəxş edək” kampaniyasında iştirak etdim. Qazilərimizə və şəhid övladlarına Yeni il və Dünya Azərbaycanlılarının Həmrəylik Günü münasibəti ilə sovqat hazırlayanda təsadüfən eşitdim ki, şəhid Arəstə Baxışovanın oğlunun doğum günüdür. Həmin günü onunla keçirmək ömrümün ən unudulmaz günlərindən biri oldu. BƏƏ-də yaşayan balaca soydaşlarımız şəhid balaları üçün açıqlama hazırlamışdılar və uşaqlar onları oxuyanda çox təsirləndilər. Qoy, onlar bilsinlər ki, biz vətəndan kənarda yaşasaq da, ürəyimiz hər zaman onların yanındadır.\nKimsə deyə bilər ki, insan etdiklərini deməz. Bunları deməkdə məqsədimiz ətrafımıza daha çox insanı cəlb etmək və işimizin ardıcıllığını qorumaqdır. Getdikcə xeyriyyəçilik işinə daha çox dost cəlb edə bilirik. Şəhid və qazi ailələrinin ehtiyaclarını öyrənir, planlarımızı bu istiqamətdə qurmağa çalışırıq. Şəhid övladlarına sürprizlər etmək, onları sevindirmək bir ana kimi mənə də sevinc yaşadır.\nArtıq Azərbaycanda bir çox insanlar gördüyümüz işlərdən xəbərdardır və bizi böyük xeyriyyəçilik aksiyalarına, bu sahədəki vacib tədbirlərə çağırırlar. Son vaxtlar Bakıda iki böyük aksiyada iştirak etmişəm və sevə-sevə yeni aksiyalara qoşulmağa hazıram. Bu yaxınlarda “Mənim atam qəhrəmandır” layihəsinə də dəvət almağım məni çox sevindirdi və məmnuniyyətlə orada iştirak etdim.\nBir məqamı da qeyd etmək istərdim. Bu gün kimlərinsə bəzən diaspor nümayəndələrini qaralamaq cəhdlərinə rast gəlirik. Amma bunlar Azərbaycan diasporunun gördüyü işlərin müqabilində çox xırda görünür. Bəlkə də bu barədə danışmağa belə dəyməz. Bunu ona görə deyirəm ki, mənə qarşı da belə addım atanlar oldu. Bakıda bir təqdimat zamanı diaspor fəalları ilə birgə çəkilən videonu guya Qarabağda çəkilib deyə yayaraq və fikirləri kontekstdən çıxararaq təqdim etməyə cəhd etdilər. Üstəlik, həmin kadrları həm də Dünya Azərbaycanlılarının V Qurultayı ilə bağlamağa çalışdılar. Bunlar düşmən dəyirmanına su tökmək kimi bir şeydir. 2021-ci ilin avqust ayında çəkilən videonun Ramazan ayında yayılması və həmin video ilə bağlı düşmənə xas prinsiplərlə manşetlər düzəltmək hansı etik çərçivəyə sığır? Həmin videonu görən sosial şəbəkə istifadəçiləri və xüsusilə jurnalsitlər araşdırma apardılar, mənimlə əlaqə saxladılar və kim olduğumu gördülər. Həqiqətin üzə çıxması belə əməllərin sahiblərinin özlərini rusvay etdi.\nBu cür “addımlar” işimizə kölgə sala bilməz, diaspor fəaliyyətimizə mane ola bilməz. Biz könül işimizi davam etdirir, daha sıx birləşir, Vətənimizin yanında olmağa davam edirik. Bu, heç dəyişməyəcək, əmin olun. Tanrı Azərbaycanı qorusun, azərbaycanlıları xainlərdən qorusun.\n– BƏƏ-də yaşayan soydaşlarımızın həmrəyliyi barədə nə demək olar?\n– Son illər soydaşlarımızın birliyi daha da artıb və fəaliyyətimizi mərkəzləşdirən Koordinasiya Şurasının yaradılması bu məsələdə xüsusi rol oynayıb. Mən də BƏƏ üzrə Koordinasiya Şurasının əlaqələndiricisiyəm. Diasporla İş üzrə Dövlət Komitəsi ilə uğurlu əməkdaşlığımız var. Fuad Muradovun rəhbərliyi dövründə Komitənin həyata keçirdiyi layihələr bizi gücümüzü daha sıx birləşdirməyə sövq edir. İndi ətrafımıza daha çox insan yığa bilmişik, məsləhətləşmələrimiz, birgə qərarlar verməyimiz bizə çox kömək edir. Sosial media üzərindən dünyaya çıxmaq, beynəlxalq təşkilatlara müraciətlər etmək, ermənipərəst qüvvələrə lazımi cavabları vermək diaspor fəaliyyətimizin ayrılmaz hissəsidir. Komitə ilə əməkdaşlığımız getdikcə dərinləşir.\n– Şuşaya səfərləriniz və V qurultay haqqında fikrinizi bilmək maraqlı olardı. Xaricdən eyni vaxtda bu qədər soydaşımızın Şuşaya gəlməsi hansı effekti verəcək?\n– Sizi əmin edirəm ki, Şuşa qurultayı diaspor fəaliyyətimizin xəritəsini dəyişdi, biz cənab Prezidenti dinlədik və işimizin istiqamətlərini müəyyən etdik. Əslində az iş görmədiyimizi düşünürdük, amma indi nə iş görməli olduğumuzu, hansı məlumatları çatdırmalı olduğumuzu daha aydın gördük.\nQurultay iştirakçıları sözün həqiqi mənasında dünyaya mesaj ötürən elçilərdir. Bir var Qarabağda baş verənləri eşidəsən, bir də var görəsən, xarabalıqlar içindən keçib Şuşaya gedəsən. Bundan əvvəl də Komitənin təşkilatçılığı ilə Şuşada olmuşdum, amma yüzlərlə insanla yenidən Qarabağa getmək, müzakirələr aparmaq, ölkə başçısını dinləmək – bu, əvəzi olmayan bir iş idi.\nQurultay diaspor nümayəndələri arasında körpülər yaratdı, yeni tanışlıqlar başladı. Dünya Azərbaycanlılarının V Qurultayı diasporumuzu daha sıx birləşdirdi, yeni insanlar tanıdıq, əlaqələr qurduq, şəbəkələşmək üçün yaxşı zəmin yarandı. Qurultayın əsl effektini zamanla daha yaxşı hiss edəcəyik. Belə bir gün yaşadığım və soydaşlarımızla Şuşada görüşdüyüm üçün şəhid və qazilərimizə, Müzəffər Ali Baş Komandanımıza sonsuz minnətdarlıq hissi duyuram.\n← Bütün düymələrdən imtina – YENİ TELEFON\nBalakişi Qasımov yenidən İTV-nin baş direktoru seçilib →


rəhim qazıyev - sözaltı sözlük\n1. 1992-1993-cü illərdə azərbaycanın müdafiə naziri olmuş şəxs.şuşanın işğalında əsas səbəbkarlardan biri hesab olunur..vətənə xəyanətdə ittiham olunmuş və ölüm hökmü verilsə də sonradan ömürlük həbslə əvəz olunmuş və 2005-ci ildə əfv olunaraq azadlığa çıxmışdır\n29.03.2014 04:11, rasputin\nbiabırçılıqdı a kişi, bu kəntoş azərbaycanın müdafiə naziri olub.\n03.05.2014 09:30, 33-cü dərəcədən mason\n3. verdiyi bu müsahibədə o vaxtkı xalq cəbhəsi rəhbərlərin itin götünə soxub çıxartmır. sürət huseynov haqqında dediklərinə də fikir verin link\n09.06.2015 00:07, sadliq sarayi olan qacqin\n4. şuşa verilsə başıma sıxaram demişdi şuşa getdi ancaq heç kim başına sıxmadı\n09.06.2015 00:27, achtung\n5. söhbəti uzadıb foruma çevirmək istəmirəm bratlar. şuşa söhbəti qazıyevə atılan böhtandı və muharibə dövründə ordunun ən uğurlu əməliyyatları qazıyevin dövrünədə baş verib. əlbəttə qazıyevin fərrux döyüşü kimi faciəylə nəticələnən addımları olub amma (bax: daşkənd müqaviləsi) kimi xidmətləri də danılmazdır.\n09.06.2015 00:42, sadliq sarayi olan qacqin\n6. 1996-cı ildə dövlət çevrilişi etmək istəyən şəxs\n15.08.2019 02:14, leonardo


Həbsdə olan deputatın mandatı nə zaman ləğv olunulacaq? - AÇIQLAMA | Hokm.Az\nHəbsdə olan deputatın mandatı nə zaman ləğv olunulacaq? – AÇIQLAMA\n20 Avqust 2021 - 18:22 245\nDeputat Eldəniz Səlimovun həbsindən sonra ortaya çıxan suallardan biri də onun deputat mandatının ləğvi ilə bağlıdır. Eldəniz Səlimovun deputat mandatı ləğv edilə bilərmi?\nMəsələ ilə bağlı Sonxeber.az saytına açıqlama verən Anar Ramazanov bildirib ki, hazırda bu məsələ ilə bağlı araşdırma gedir:\n“Bununla bağlı mən bir kanala da müsahibə vermişdim. Bu, hətta Eldəniz Səlimov həbs olunmamışdan əvvəl olub. Bizdə qanunvericilikdə “Deputatın statusu haqqında” xüsusi qanun var. Konstitusiyanın 89 və 90-cı maddələri ilə yanaşı, Milli Məclisin özünün “daxili nizamnaməsi və daxili reqlamenti” mövcuddur. Bu 3 normativ hüquqi aktda deputatın hansı halda öz mandatından məhrum oluna biləcəyi göstərilir.\nBelə ki, deputatın cinayət törətdiyi ilə bağlı məhkəmə hökmü olduqda ondan mandat alına bilər. Hazırda bu məsələ ilə bağlı araşdırma gedir. Ola bilsin, məhkəmə həmin şikayəti rədd etsin və deputata bəraət verilsin. Hüquqi baxımdan bu mümkündür.\nMən, bir hüquqşünas kimi, hesab edirəm ki, deputat Eldəniz Səlimovla bağlı məhkəmənin qərarı çıxandan və qüvvəyə minəndən sonra, məhkəmə hökmü əsasında, onun deputat mandatından məhrum olunulması məsələsinə baxılacaq.\nHəmin məsələyə Milli Məclisin müvafiq komissiyasında baxılıb və 63 səs çoxluğu ilə qərar qəbul olunulub. Bu isə o deməkdir ki, Eldəniz Səlimov mandatdan məhrum olunula bilər. Bildiyim qədəriylə, qanunvericilikdə hazırda hansısa deputatla bağlı araşdırma getdikdə mandatdan məhrum etmə məsələsi müzakirə olunmur.\nO, sadəcə toxunulmazlıqdan məhrum olunur və bununla bağlı prosesual tədbirlər tətbiq oluna bilər. Bu, araşdırma gedən 3, 6, 12 ay müddətinə uzanır. Yəni həmin şəxs ekpertizaya aparılmalı, adamdan müvafiq analizlər götürülməlidir və s. Araşdırma əsnasında məcburi izahat alınır, üzləşmə aparılır. Toxunulmazlığın götürülməsi yalnız müəyyən məcburiyyət tədbirlərinə məruz qaldıqdan sonra mümkündür. Mandat məsələsi isə, bildiyim qədəriylə, müvafiq məhkəmə qərarı və məhkəmənin hökmü oxunandan sonra həll olunur”.\nHüquqşünas Əsabəli Mustafayev isə məsələ ilə bağlı bunları bildirib:\n“Əgər məhkəmə hökmü olsa və şəxs məhkum olunsa, həmin hökm qanuni qüvvəyə mindikdən sonra onun deputat mandatının əlindən alınma məsələsinə baxılacaq. Məhkəmə bəraətverici hökm oxusa, o, deputat kimi öz fəaliyyətini davam eləyəcək.\nHazırda sözügedən şəxs deputat sayılır, sadəcə toxunulmazlığı əlindən alınılıb. O, maaşını alacaq, sessiyalarda iştirak etmək hüquqi var. Əgər həbs qətimkan tədbiri ona mane olmursa, şəraiti var. Deputatlıqdan tam məhrumluq isə ancaq məhkəmə hökmünün, daha doğrusu, ittiham yükü qüvvəyə mindikdən sonra mümkün olacaq”.\nSaytımız hüquqşünas Şamil Paşayevin də fikirlərini öyrənib:\n“Eldəniz Səlimov hazırda deputatdır və deputat maaşını da alır. Konstitusiyanın tələbinə görə, millət vəkili cinayət törətdikdə və məhkəmənin qanuni qüvvəyə minmiş hökmü olduqda o, mandatdan məhrum edilə bilər. Hazırda onun sadəcə toxunulmazlığı götürülüb. Digər deputatlardan tək fərqi budur. Barəsində həbs qətimkan tədbiri seçilib. Bundan başqa, nəzərə almaq lazımdır ki, məhkəmənin qanuni qüvvəyə minmiş hökmü çıxsa və cinayət törətdiyi sübut edilsə, ondan sonra deputat mandatına xitam veriləcəkdir”.


Eduardo Martin: Tarın məlahətli səsi qəlbimi titrədir - AZƏRTAC – Azərbaycan Dövlət İnformasiya Agentliyi\nEduardo Martin: Tarın məlahətli səsi qəlbimi titrədir\nKubanın ölkəmizdəki səfirliyinin dəstəyi ilə kubalı gitaraçılar Eduardo Martin və Ahmed Dickinson Cardenas Azərbaycan tamaşaçıları üçün konsert proqramı ilə çıxış edib.\nKubalı musiqiçilər ölkəmiz, eləcə də konsert barədə öz təəssüratlarını AZƏRTAC-la bölüşüblər.\n- Eduardo Martin, gözəl konsert proqramı ilə çıxış etdiniz. Bu, sizin Azərbaycana ilk səfərinizdir?\n- Bəli, ilk dəfədir Bakıdayam və paytaxtınızda böyük inkişafın getdiyinin şahidi oldum. Bu, çox vacibdir, çünki bu zaman mədəniyyət özünü ifadə etmək imkanı qazanır. Burada insanlar mənəvi dünyalarını ifadə etmək, inkişaf etmək şansı əldə edir. Şəhərinizi müasirləşdirmək istəyi nəzərə çarpır və bu zaman yeni iş yerləri açılır.\n- Azərbaycanda olduğunuz müddətdə bölgələrimizlə tanış olmaq imkanınız olubmu?\n- Ancaq paytaxtınızın görməli yerlərində olduq, bir çox tarixi yerləri gəzdik.\n- Bilirəm ki, İçərişəhərdə gəzintiniz zamanı milli alətimiz olan tarda ifa etməyə cəhd göstərmisiniz.\n-Bəli, bu belədir, ancaq mən bu alətdə ifa edə bilmirəm. Alətin ürəyə yatan melodiyası var, xüsusən də onu peşəkar ifa edirsə. Mənim üçün maraqlı olan cəhətlərdən biri də o oldu ki, belə musiqi hansı şəkildə Qərbi Avropaya təsir edə bilər. Hiss olunur ki, ispan flamenkosunun inkişafında sizin bölgənin musiqisinin təsiri olub.\n-Necə düşünürsünüz, tarla Avropa klassik musiqisi arasında hansı oxşarlıqlar var?\n- Bəli, gitara və tar hər ikisi simli alətdir. Tardan fərqli olaraq, gitara barmaqla da ifa olunur. Belə demək olar ki, tarda da, gitarada da “tremolo” effektini yaratmaq üçün mizrab vasitəsilə simə təkrar toxunulur və bu zaman not, səs sanki uzanır. Gitara aləti yaranmazdan əvvəl qədim musiqi alətləri də mizrabla ifa olunub. Bu zaman xalqlar arasında mədəni, musiqili əlaqələr yaranır.\n- Azərbaycan Dövlət Mədəniyyət və İncəsənət Universitetinin tələbələri ilə görüşmüsünüz, onlara ustad dərsləri keçmisiniz. Bu görüş sizdə hansı təəssürat yaradıb?\n- Sizin universitetdə gitara şöbəsinin olması çox xoş təəssürat bağışladı və bir az da təəccübləndirdi. Orada klassik gitarada məharətlə ifa edən tələbələr var. Bilirəm ki, onlar təhsilini bitirdikdən sonra gitara dərsləri tədris edəcək və bu da ölkənizdə gitaranın inkişafına yaxşı töhfə verəcəklər. Hazırda azərbaycanlı gənclərin bu alətdə çalmaq çox xoşlarına gəlir.\n- Sonda bilmək istərdim, siz nə vaxtsa Azərbaycana seminarlar, ustad dərsləri keçmək üçün dönəcəksiniz?\n- Bəli, gələn il biz bir daha ölkənizdə olmağı planlaşdırırıq. İstəyirik ki, burada bir daha konsert proqramı ilə çıxış edək və yenidən Mədəniyyət və İncəsənət Universiteti ilə işimizi davam etdirək.\nAZERTAG.AZ :Eduardo Martin: Tarın məlahətli səsi qəlbimi titrədir


“Görmədiyim amma xəyalımda canlandırdığım Gülablı kəndimizi gedib görmək mənə də qismət olacaq” -FOTOLAR\n26/10/2020 [09:33] - Gündəm - ( 2590 dəfə baxılıb)\nQasım Hacıyev: “Dünya ermənilərin əsl simasına getdikcə daha çox bələd olur”\nTürkiyə və Azərbaycan mediasında yer alan məlumatlara görə, Ermənistan Şuşa şəhərində PKK terrorçularından ibarət qruplar yerləşdirib. Hansı ki, həmin terrorçulara Azərbaycan hərbi forması geyindirilib. Ehtimala görə, bunda məqsəd Azərbaycan hərbçilərində çaşqınlıq yaratmaq, habelə, Azərbaycan mundirli PKK terrorçuları ölən zaman onları Suriyadan gətirilən və Azərbaycan ordusunun tərkibində vuruşan muzdlular kimi təqdim etməkdir.\nErməni terrorçularının öz işğal siyasətində PKK terror təşkilatından da istifadə etməsi Azərbaycan ordusunun Qarabağda qlobal terrorizmə qarşı mübarizə apardığını söyləməyə imkan verirmi?\nModerator.az-a açıqlama verən AMEA-nın Qafqazşünaslıq İnstitutunun “Ermənişünaslıq” şöbəsinin rəhbəri, görkəmli tarixçi-pedaqoq, tarix üzrə elmlər doktoru Qasım Hacıyev, bu qənaəti tamamilə bölüşdüyünü vurğuladı:\n“Şübhəsiz ki, bu gün ordumuzun apardığı mübarizəni, həm də qlobal terrorizmə qarşı mübarizə kimi xarakterizə etmək mümkündür. Ermənistanla PKK terror təşkilatı arasındakı əməkdaşlıq bunu bir daha sübut edir.\nBu gün cənab prezident dünya miqyasında elə bir siyasət həyata keçirir ki, bu siyasət nəticəsində ermənilərin əsl siması, onların bütün hiylə və məkri ifşa olunur. Ermənilərin əsl kimliyi, məqsəd və məramı tədricən ABŞ və Avropada da dərk olunmaqdadır. 27 sentyabr tarixində prosesləri başladan, ölkəmizə hücum edən də ermənilər oldu. Hansı ki, ondan öncə Tovuz və s. ərazilərdə düşmən çoxsaylı təxribatlara cəhd etdi. Baş verənlər göstərdi ki, Ermənstan öz terrorçuluq fəaliyyətindən əl çəkmək niyyətində deyil. Əgər hərbi müstəvidə olduğu kimi, diplomatik müstəvidəki səylərimiz də bu cür davam etsə, o zaman yaxın gələcəkdə dünya ermənilərin əsl kimliyindən tam olaraq xəbərdar olacaq”.


Arif Əşrəfov — Vikipediya\nArif Əşrəfov — Azərbaycan Respublikası Milli Məclisinin IV çağırış deputatı\nArif Əşrəfov 1958-cil il aprel ayının 15-də Xaçmaz şəhərində anadan olmuşdur. 1976-1990-cı illərdə Xaçmaz rayon Maliyyə şöbəsində inspektor, böyük iqtisadçı, baş iqtisadçı, şöbə\nmüdiri vəzifələrində çalışmışdır. Dəfələrlə işdə fərqlənməyə görə Respublika Maliyyə Nazirliyi və yerli orqanlar tərəfindən fəxri fərman və mükafatlarla təltif olunmuşdur.\n1990-cı ildən yeni yaradılmış Xaçmaz rayon Vergi inspeksiyasının rəisi vəzifəsinə təyin olunmuş, 2001-ci ilə qədər bu vəzifədə çalışmışdır. 2001-ci ildə yeni yaradılmış 1 Saylı ərazi idarəsinin rəisi vəzifəsinə təyin edilmişdir. Azərbaycan Respublikası Vergi Məcəlləsinin hazırlanmasında işçi qrupunun tərkibində olmuşdur.\n2003-2005-ci illərdə İqtisadi İnkişaf Nazirinin müşaviri, Antiinhisar Siyasəti Departamentinin rəhbəri vəzifələrində işləmişdir. Azərbaycan Respublikası “Rəqabər Məcəlləsi”nin Layihəsinin hazırlanmasında müstəsna rolu olmuşdur.\n2006-2010-cu illərdə Standartlaşdırma, Metrologiya və Patent üzrə Dövlət Komitəsində Aparatın rəhbəri vəzifəsində çalışmışdır. Fəaliyyət dövrü ərzində Standartlaşdırma İnstitutunun formalaşması, beynəlxalq standartların Azərbaycanda tətbiqi istiqamətində koordinasiyanın və Milli etalon bazasının yaradılmasında, Patent, Ölçmələrin vəhdətinin təmin edilməsi, Texniki Tənzimləmə, Akkreditasiya və s. Qanunvericilik aktlarının yeni müstəviyə gətirilməsində, Beynəlxalq standartlara cavab verən ərzaq, neft kimya laboratoriyalarının qurulmasında, Ərazi İdarələrinin yaradılması və koordinasiyasında, Beynəlxalq Təşkilatlarla, o cümlədən KOOMET, Əqli Mülkiyyət təşkilatı olan ÜƏMT, Tvining layihəsinin ekspertləri və s. Beynəlxalq təşkilatlarla əlaqələrin qurilmasında müstəsna iştirakı və zəhməti olmuşdur.\n2010-2015-ci illərdə Dördüncü çağırış Azərbaycan Respublikasının Milli Məclisinin deputatı olmuşdur. Komissiya iclaslarında plenar iclasa tövsiyə olunan hər bir layihənin müzakirəsində fəal iştirak etməklə, yeni qanunvericilik aktlarına və qanunlara edilən dəyişikliklərə öz münasibətini bildirmişdir.\nVideo çıxışlar:[redaktə | əsas redaktə]\nBəxtiyar Vahabzadə Şeir Yaşıdlarım - Arif Əşrəfov\nİTV - Diqqet Merkezi - Arif Əşrəfov\nParlamentdə patent haqqında qanun çıxış - Arif Əşrəfov\nİllik Hesabatın müzakirəsi - Arif Əşrəfov\nÖlçmələrin Vəhdətinin Təmin Edilməsi haqqında Qanun - Arif Əşrəfov\nVergi məcəlləsində dəyişikliklər - Arif Əşrəfov\nMənbə — "https://az.wikipedia.org/w/index.php?title=Arif_Əşrəfov&oldid=3887067"


İş adamı ilə ailə quran Afət: “Başqasının ərini özümə ər etməmişəm” - MINVAL.INFO\nMusavat.com-a açıqlama verən ifaçı bildirib ki, cütlüyün artıq kəbini kəsilib:\n“İkinci dəfə ailə həyatı qurmağı düşünmürdüm. Ona görə sənədlərim qaydasında deyil. İndi sənədlərimi düzəldirəm. Kəbinimiz kəsilib. Gələn ay isə rəsmi nikahımız olacaq. Ailə qurduğum şəxs iş adamıdır, ailəli olub, boşanıb. Mən də bir dəfə ailəli olmuşam. Rəsmi nikahın vacib olduğunu düşünürük. Sevib-sevilmək hər qadını xoşbəxt edir”.\nMüğənni həyat yoldaşını digər həmkarları kimi hər kəsdən gizlətməyəcəyini də deyib:\n“Mən həyat yoldaşımı gizlətməyəcəyəm. Özü istəsə, media və şou əhli arasına çıxar. Istəməzsə, məcbur etmərəm. Onsuz da dost-qohum toyunda birlikdə görünəcəyik. Bəzi müğənnilər başqasının ərini özünə ər edir, qolunu, ayağının şəklini öz səhifəsində paylaşır. Rəsmi nikah mütləq lazımdır. Mənim nəslim-köküm qeyrətlidir, nikahsız yaşamağı qəbul etməz. Özüm də həmişə elə şeylərin əleyhinə olmuşam. Başqasının ərini özünə ər edənlərin işləri ortaya açılıb- saçılır. Ona görə də başqasının ailəsini dağıtmaq lazım deyil”.\nTarix: 2019/07/19 18:44


Azərbaycan brendi ilə xarici bazarlara çıxarılacaq qeyri-neft sektoru məhsullarının artırılması imkanları\nAna səhifə » Elm » Azərbaycan brendi ilə xarici bazarlara çıxarılacaq qeyri-neft sektoru məhsullarının artırılması imkanları\nAzərbaycanda son dövrdə qeyri-neft sektorunun inkişafının sürətləndirilməsi üçün geniş həcmli tədbirlər görülüb, dövlətin bu sahədə iqtisadi siyasəti gücləndirilib, çoxlu sayda fərman və sərəncamları verilib, dövlət proqramları, strategiya və konsepsiyalar qəbul edilərək reallaşdırılıb. Xüsusi olaraq Prezident İlham Əliyevin 2016-cı il 16 mart tarixli Sərəncamı ilə təsdiq edilən “Milli iqtisadiyyat və iqtisadiyyatın əsas sektorları üzrə strateji yol xəritəsinin başlıca istiqamətləri” ölkəmizdə qeyri-neft sektorunun inkişafında müstəsna rol oynayan strateji sənəddir. Bu strategiya Azərbaycanda qeyri-neft sektorunun mövcud durumunu, inkişaf potensialını, qeyri-neft sektorunun inkişafında hökumətin rolunu, maraqlı tərəflər arasında potensial əməkdaşlıq formalarını, bu əməkdaşlığın uğurla həyata keçirilməsi metodlarını və bir sıra digər mühüm inkişaf istiqamətlərini əks etdirən çox vacib sənəddir.\nBunu AZƏRTAC-a Əməkdar Elm Xadimi, iqtisad elmləri doktoru, professor Arif Şəkərəliyev bildirib.\nAlim deyib ki, hazırda qeyri-neft sektorunun inkişaf etdirilməsi üzrə bir qrup dövlət dəstəyi mexanizmləri işlənib hazırlanıb və reallaşdırılıb. Belə ki, regionların inkişafı, kənd təsərrüfatı məhsulları istehsalçılarının dəstəklənməsi məqsədilə iri infrastruktur layihələri həyata keçirilib, lizinq yolu ilə texniki təminat təşkil edilib, gübrələrlə təchizat sistemi yaradılıb, inşaat, turizm, informasiya texnologiyaları, anbarlar istifadəyə verilib, yollar çəkilib, modern müəssisələr istismara verilib, biznes layihələri üzrə güzəştli kreditlər ayrılıb və s. stimullaşdırıcı tədbirlər görülüb.\nÖlkə Prezidenti aprelin 17-də Yevlax şəhərində qeyri-neft ixracatçılarının respublika müşavirəsində yeni iqtisadi modelin əsas hədəflərini açıqlayıb.\nAzərbaycanın beynəlxalq miqyaslı ən mühüm və strateji vəzifələrindən biri də xarici ticarət dövriyyəsinin diversifikasiyalaşdırılmasıdır. Ölkə ixracının quruluşunda rəqabətqabiliyyətli ixrac məhsullarının çeşidinin məhdudluğu ciddi problem olaraq qalmaqdadır. Belə ki, hazırda qeyri-neft məhsulları ixrac edən 60-dan çox şirkətin 450-dək çeşiddə şərab, meyvə tərəvəz, çay, şirələr, mineral sular, tekstil və digər məhsulları dünya bazarlarına çıxarılır.\nPrezident İlham Əliyev göstərir ki, qeyri-neft sektorunun ixrac potensialının artırılması üçün, ilk növbədə, milli iqtisadiyyatın özünün diversifikasiyalaşdırılması və modernləşdirilməsi prosesləri başa çatdırılmalı, innovasiyalaşdırılması sürətləndirilməlidir. Bundan əlavə, qeyri-neft sektorunun ölkənin təbii resursları və iqtisadi amilləri nəzərə alınmaqla, dərindən tədqiq edilməsi, onun potensialının obyektiv qiymətləndirilməsi zərurəti diqqəti cəlb edir.\nAzərbaycanın qeyri-neft sektorunun inkişaf meyilləri, onun ixrac potensialından istifadənin tənzimlənməsi problemləri, xarici ticarətin strukturunun diversifikasiyalaşdırılması, ixracın, xüsusilə, qeyri-neft ixracının stimullaşdırılması, ixrac əməliyyatlarının sadələşdirilməsi, genişləndirilməsi, bu sahəyə investisiyaların cəlb edilməsi ilə sıx bağlıdır.\nHazırda dünyada olan qabaqcıl təcrübə öyrənilir, respublikamızda investisiyanın və ixracın təşkili sistemləri tətbiq edilməyə başlanılıb. Prezident İlham Əliyevin investisiyaların tətbiqi, sənayenin inkişafı, ixracın stimullaşdırılması ilə bağlı müvafiq Fərmanı “Vergi” və “Gömrük” məcəlləsində dəyişikliklərə, güzəştlərə səbəb olub. Belə ki, sahibkarlar ƏDV, əmlak vergisi, torpaq vergisindən yeddi il azad ediliblər. Mənfəətin 50 faizi yeddi il müddətinə vergidən azad edilib. Bu isə sahibkarlarda ixracı artırmaq üçün stimul yaradıb.\nÖlkəmizdə kiçik və orta sahibkarlığın inkişafı məsələləri “Milli iqtisadiyyat və iqtisadiyyatın əsas sektorları üzrə strateji yol xəritəsinin başlıca istiqamətləri”ndə özünün geniş izahını tapıb. Burada göstərilir ki, adambaşına qeyri-neft ixracı 2025-ci ildə 450 ABŞ dolları təşkil edəcək. Bu isə üç dəfə artım deməkdir. Belə ki, dövlət başçısı ölkədə kiçik və orta sahibkarlığı inkişaf etdirmək üçün Prezidentin ehtiyat fondundan İqtisadiyyat Nazirliyinə üç milyon manat vəsait ayırıb. Bu vəsait ölkəmizdə kiçik və orta sahibkarlığın inkişafı üçün maliyyə dəstəyi rolunu oynayır.\nHazırda Azərbaycan məhsullarının xarici ölkə bazarlarına çıxarılması üçün reklam, marketinq məsələlərinə xüsusi diqqət yetirilir. “Made in Azerbaijan” brendinin xarici bazarlarda təbliğinə, yeni məsələlərin ixracla bağlı xarici ölkələrdə sertifikat və patentlər olmasına, sərgilərin təşkili, ixracla əlaqəli çəkilən xərclərin dövlət büdcəsindən ödənilməsi nəzərdə tutulur. Bu işlər Azərbaycanda İxracın və İnvestisiyaların Təşviqi Fonduna (AzPROMO) həvalə edilib. Bu işdə məhsulların beynəlxalq sərgi və yarmarkalarının təşkili, KİV-lərdə reklamların aparılması olduqca vacibdir. Bundan əlavə Azərbaycan məhsullarının xarici ölkələrin mağaza şəbəkələrinə və rüsumsuz ticarət mağazalarına çıxışını təmin etmək üçün vəsaitlər dövlət büdcəsindən maliyyələşdirilir. Hazırda qarşıda qoyulan əsas vəzifə qlobal iqtisadi mühitdə xam neft, təbii qaz ixracının verdiyi maliyyə imkanlarından bəhrələnərək, geniş çeşidli, dayanıqlılıq və rəqabətqabiliyyətlilik meyarlarına söykənmiş qeyri-neft malları ixracı potensialının yaradılmasıdır.


Bitlis vilayetinde 6 PKK terrorçusu mehv edilib - Azadliq Xeber\nBitlis vilayetinde 6 PKK terrorçusu mehv edilib\nBitlis vilayətində 6 PKK terrorçusu məhv edilib\n27.08.2015 / 14:25 xeber –\nTürkiyənin cənub-şərqindəki Bitlis vilayətinin Hizan rayonu ərazisində PKK terrorçuları yerli jandarma komandanlığını binasına hücum edib.\nAPA-nın “Hürriyet”ə istinadən verdiyi məlumata görə, hadisə avqustun 27-nə keçən gecə, yerli vaxtla saat 01.00 radələrində baş verib. Əsgərlərlə terrorçular arasındakı döyüşdə 4 hərbçi yaralanıb, 6 terrorçu məhv edilib. Yaralı əsgərlər helikopterlə xəstəxanaya çatdırılıb. Qaçan terrorçuları təqib etmə üçün əməliyyat başlayıb.


"Sarmatia" və Granherne Avro-Asiya neft nəqli dəhlizi layihəsinin TİƏ-in hazırlanması haqqında müqavilə imzalayıblar\n14 Aprel 2008 19:56 (UTC+04:00)\nUkrayna, Kiyev, 14 aprel/ Trend , müxbir Z.Novosvitski/ Beynəlxalq boru kəməri müəssisələri "Sarmatia" və Amerikanın Granherne Ltd. şirkəti Avro-Asiya neft nəqli dəhlizi (AANND) ("Odessa-Brodı-Ploçk-Qdansk") layihəsnin texniki-iqtisadi əsaslandırılmasının hazırlanması haqqında müqavilə imzalayıblar.\nUNİAN-ın verdiyi məlumata görə, sənədi Ukrayna və Polşa prezidentləri Viktor Yuşşenko və Lex Kaçinskinin iştirakı ilə şirkətlərin nümayəndələri imzalayıblar.\nOdessa-Brodı layihəsinin texniki-iqtisadi əsaslandırılmasına (TİƏ) Ukrayna ərazisində NEZ tikintisinə iqtisadi qiymətləndirmənin verilməsi də daxildir.\nUkrayna prezidenti Yuşşenko bildirib ki, TİƏ üzrə birinci nəticələri Kiyevdə keçiriləcək enerji sammitində dinləniləcək.\nOdessa-Brodı-Ploçk-Qdansk Avro-Asiya neft nəqli dəhlizinin tikintisi layihəsi fikri 90-cı illərin ortalarında yaranıb. Xəzər neftini Qərbi və Mərkəzi Asiya ölkələrinə çatdırmaq imkan verən yeni nəqliyyat dəhlizinin tikintisi güman edilib.\n2003-cü il mayın 23-də Brüsseldə "Polşa Nazirlər Şurasının, Ukrayna Nazirlər Kabinetinin və "AANND" layihəsinə dəstək üzrə Avropa Komissiyasının birgə Bəyannaməsi" imzalanıb.\n2004-cü il iyulun 12-də Varşavada "Sarmatia" BBM MMC Beynəlxalq Boru kəməri Müəssisəsi yaradılıb. Onun iştirakçıları PERN Przyjazn və "Ukrtransneft" ASC olub.\nAvropa Komissiyası tərəfindən Ukraynaya ayrılan qrantın sayəsində SWECO-ILF-Kantor beynəlxalq konsaltinq konsorsiumu tərəfindən çərçivə biznes-planı hazırlanıb. Burada "Odessa-Brodı-Ploçk-Qdansk" neft kəmərindən istifadə etməklə, neftin Xəzər regionundan Avropa bazarına çatdırılmasının bir neçə marşrutu öz əksini tapıb.\n2007-ci il oktyabrın 10-da Vilnüsdə keçirilən Enerji sammiti zamanı beş dövlətin prezidentinin iştirakı ilə Azərbaycan, Gürcüstan, Litva, Polşa və Ukrayna nazirlikləri arasında enerji sektorunda əməkdaşlıq haqqında Müqavilə, həmçinin, "Sarmatia" BBM MMC-yə yeni iştirakçıların - GOGC Llc., SOCAR və AB Klaipedos Nafta-nın qoşulması haqqında Müqavilə imzalanıb.\nBu cəmiyyətin Nizamnamə kapitalı ikidən 9 milyon zlotıyadək artırılıb. PERN Przyjazn S.A., OAO "Ukrtransneft", GOGC Llc., SOCAR artırılmış Nizamnamə kapitalında bərabər pay sahibləri olublar - hər birinə 24,75 faiz, AB Klaipedos Nafta isə 1 faizin sahibi olub. Müqavilə ona üçüncü tərəflərin qoşulmaq imkanı olmasını nəzərdə tutur.\n2008-ci il yanvarın 24-də Varşavada "Sarmatia" BBM iştirakçılarının növbədənkənar Ümumi toplantısı keçirilib və onlar cəmiyyətin genişlənməsi və ona yeni iştirakçıların qoşulması prosesini başa çatdırıblar.\n2008-ci ilin martında "Sarmatiya" BBM (tərkibinə Azərbaycan, Gürcüstan, Ukrayna, Litva, Polşanın beş korporativ subyekti daxildir) Odessa-Brodı layihəsinin TİƏ-in icraçısının müəyyən edilməsi üzrə tender keçirib, martın 30-da qalib elan edilib - Amerikanın ixtisaslaşmış Granherne şirkəti.


Tramp ABŞ-ın gizli silahının olduğunu açıqladı – KAİM.AZ\n23 May 2022, Bazar ertəsi - 01:05\nHome/SİYASƏT/Tramp ABŞ-ın gizli silahının olduğunu açıqladı\nTramp ABŞ-ın gizli silahının olduğunu açıqladı\n11 Sentyabr 2020 09:35\nBirləşmiş Ştatlar heç kimin bilmədiyi silah sistemlərinə malikdir.\nKainat.tv xəbər verir ki, bu barədə ABŞ prezidenti Donald Tramp Miçiqan ştatına uçuşdan əvvəl jurnalistlərə bildirib.\nDövlət başçısına Amerika jurnalisti Bob Vudvordun nəşrə hazırlanan “Rage” (“Qəzəb”) kitabındakı iddiaları şərh etməyi xahiş ediblər. Nəşr həmçinin Trampla Vudvordun 18 eksklüziv müsahibəsinə əsaslanır. Jurnalistin sözlərinə görə, ABŞ prezidenti onunla söhbətlərdə bildirib ki, Birləşmiş Ştatlar Rusiya və Çinin malik olmadığı yeni nüvə silah sistemini hazırlayıb.\n“Bizdə əla silah var. Xeyr, mən məxfi (informasiya) haqqında danışmıram, mən o haqda danışıram ki, biz yaratdıq. Biz əla silahlar yaradırıq. Bizim Hərbi Qüvvələrimiz nə vaxtsa olduğundan daha güclüdür. Biz son 3,5 il ərzində Silahlı Qüvvələrimizə 2,5 trilyon ABŞ dolları xərclədik.\nİndi bizdə yeni raketlər var. Ümid edirəm, bizə heç vaxt ondan istifadə etmək lazım gəlməyəcək, amma nüvə (silahımız-red) indi son onilliklər ərzində ən yaxşı vəziyyətdədir”, – Tramp bununla bağlı suala cavab verib.\n“Bizdə heç kimin bilmədiyi bəzi sistemlər var. Düzünü desək, mənə elə gəlir ki, belə davam etsə, daha yaxşı olacaq. Bizdə bəzi inanılmaz sistemlər var”, – Ağ Evin başçısı davam edib. (“Report”)


Bakı Limanında gücləndirilmiş rejimində dezinfeksiya tədbirləri davam edir — FOTOLAR Demokrat.az\nBakı Limanında gücləndirilmiş rejimində dezinfeksiya tədbirləri davam edir — FOTOLAR\nBakı Limanı COVID-19 pandemiyasından qorunmaq məqsədi ilə gücləndirilmiş rejimində dezinfeksiya tədbirlərinə davam edir.\nBelə ki, sərnişinlərin və yüklərin daxil olma məntəqəsində, Bakı Limanın İnzibatı binaları (həm Bakıda, həm də Ələt qəsəbəsində yerləşən), bütün terminallar və anbarlarda, gəmilərdə və gözləmə otaqlarında dezinfeksiya işləri görülür. Liman ərazisində isə daimi olaraq təcili tibbi yardım avtomobili də fəaliyyət göstərir.\nEyni zamanda bildirmək istərdik ki, qabaqlayıcı tədbirlərin görülməsi və məlumatlandırma məqsədilə +99455 450 78 84 nömrəli qaynar xətt fəaliyyət göstərir.\nTəqdim olunan şəkillər Bakı Limanın əsəs inzibati binasında çəkilib.\n16 Mart 2020, 12:58